
	专"谉


	注诇 讛拽讚砖讜 诪砖讜诐 讘诇 讬讞诇 讗诇诪讗 诪讜讚专 诇讜拽讛 讗注''讙 讚诇讗 讗诪专 诪讬讚讬 讛诇讻讱 讛讻讗 讻讬 讗诪专讬谞谉 讜诇讜拽讛 讗讗砖讛 拽讗讬: 讻讬 拽转谞讬 讚讗讬转讛谞讬 讛专讬 讝讛 讘讘诇 讬讞诇 讚讘专讜. 讻诇讜诪专 讜讛讬讗 讙讜驻讛 拽诪砖诪注 诇谉 砖转讬讝讛专 诪诇讛谞讜转 拽讜讚诐 讛驻住讞 讻讚讬 砖讗诐 转诇讱 诇讗讞专 讛驻住讞 诇讗 转讘讗 诇讬讚讬 讘诇 讬讞诇: 诪讜转专转 诇讬诇讱 诇讗讞专 讛驻住讞. 讜诇讗 讞讬讬砖讬谞谉 砖诪讗 诇讗 转讝讻讜专 砖注讘专讛 注诇 转谞讗讛 拽讜讚诐 讛驻住讞 讜讗讬 诪转讬专讬谉 诇讛 诇讬诇讱 讗转讬讗 诇讗讬转讛谞讜讬讬 住讚''讗 转转住专 讘讛诇讬讻讛 诪讚专讘谞谉 讻讚讬 砖转讝讻讜专 砖讗住讜专讛 诇讛谞讜转 拽诪''诇: 讗讻诇 讛专讬 讛讜讗 讘讘诇 讬诇讱. 讛讗 讚住''讚 讚讛讗讬 讗讻诇 讗讜讻诇 讛讜讗 诪砖讜诐 讚转谞讗 讻讜诇讛讜 讗讬住讜专讬 拽转谞讬 讗讻诇 讛专讬 讛讜讗 讘讘诇 讬诇讱 讛诇讱 讛专讬 讛讜讗 讘讘诇 讬讞诇 讚讘专讜 讜讗诐 讗讬转讗 讚诇讻转讞诇讛 诇讗 诪爪讬 讗讻讬诇 讛讗讬 讗讬住讜专讗 谞诪讬 讛''诇 诇诪转谞讬 讜诪驻专拽讬谞谉 诪讬 拽转谞讬 讗讜讻诇 讗讻诇 拽转谞讬 讻诇讜诪专 讜讻讬讜谉 讚讗讻诇 拽转谞讬 讚诪砖诪注 讚讬注讘讚 讛讗 讗砖诪讜注讬谞谉 讚诇讻转讞诇讛 诇讗 诪爪讬 讗讻讬诇 讜诪拽砖讬谞谉 转讜 讗讬诪讗 住讬驻讗 讛诇讱 讛专讬 讛讜讗 讘讘诇 讬讞诇 讚讘专讜 诪讛诇讱 诇讗 拽转谞讬 讻诇讜诪专 讗诐 讗讬转讗 诇专讘 讬讛讜讚讛 讛''诇 诇诪转谞讬 诪讛诇讱 讗讬谞讜 讘讘诇 讬讞诇 讚讘专讜 讜诪讬诇转讗 讘讗驻讬 谞驻砖讛 讛讜讬讗. 讜诇讗 拽讗讬 讗专讬砖讗 讗诇讗 讛讻讬 讛''诇 诇诪讬转谞讬 诪讛诇讱 讜讗讬谞讜 讘诇讗 讬讞诇 讚诪住转诪讗 讛讻讬 讛讜讗 讚讛讗 讘讬讜诐 讗' 诇讗 砖专讬 诇讬讛 诇诪讬讻诇 . 讜讛讬讻讬 驻住拽 讜讗诪专 讛诇讱 讛专讬 讛讜讗 讘讘诇 讬讞诇 讻讬讜谉 砖讗讬谉 诇讜 诇讗讻讜诇 讘讬讜诐 讗' 讜驻专拽讬' 讗诪专 诇讱 专''讬 讛''讛 讚诇讬转谞讬 诪讛诇讱 讜讗讬讬讚讬 讚转谞讬 专讬砖讗 讗讻诇 讚诇讗 诪讬转谞讬' 讗讜讻诇 转谞讗 住讬驻讗 谞诪讬 讛诇讱 讻诇讜诪专 讗讬谉 讛''谞 讚讗讬 讘注讬 诇诪转驻住 诪讬诇转讗 讘讗驻讬 谞驻砖讬讛 讛讜讛 转谞讬 诪讛诇讱 讗诇讗 诪砖讜诐 讚诇注讬诇 诪讬谞讬讛 转谞讗 讗讻诇 讜诇讗 诪爪讬 诇诪讬转谞讬 讗讜讻诇 诪砖''讛 诇讗 转谞讗 诪讛诇讱 讜讗讬谞讜 讘讘诇 讬讞诇 讚讗讬 讛讜讛 转谞讬 讛讻讬 讛讜讛 诪砖诪注 讚讗注''讙 讚讗讻诇 讘讬讜诐 专讗砖讜谉 诪讛诇讱 讘讬讜诐 砖谞讬 讜诇讬讻讗 讘诇 讬讞诇 讜讛讜讛 诪驻专砖讬谞谉 诇讛 诇讻讜诇讛 讘专讬讬转讗 讛讻讬 讚讝诪谞讬谉 讗讻诇 讛专讬 讛讜讗 讘讘诇 讬诇讱 讻诇讜诪专 讻砖讗讻诇 讘诪讝讬讚 讚讛讬讬谞讜 砖讝讻专 砖讗讬住讜专 讛讛诇讬讻讛 转诇讜讬 讘讗讻讬诇转讜 讜讝诪谞讬谉 讚讗注''讙 讚讗讻诇 讘专讗砖讜谉 诪讛诇讱 讘砖谞讬 讜讻讙讜谉 砖讗讻诇 讬讜诐 专讗砖讜谉 讘砖讜讙讙 讻诇讜诪专 砖诇讗 讛讬讛 讝讻讜专 讘砖注讛 砖讗讻诇 砖讗讬住讜专 讛讛诇讬讻讛 转诇讜讬 讘讗讻讬诇转讜 讜讘讻讬 讛讗讬 讙讜讜谞讗 诪讛诇讱 讘讬讜诐 砖谞讬 讻讚诪讜讻讞 砖诪注转讗 讚讘讻讜专讜转 讘驻' 砖讘讜注讜转 砖转讬诐 讘转专讗 (讚祝 讻讞.) 讜诪砖讜诐 讚转谞讗 诇讗讜 讘讛讗讬 讚讬谞讗 注住讬拽 转谞讗 住讬驻讗 讛诇讱 讝讛 谞专讗讛 诇讬 讜讝讜 讛讬讗 讛讙专住讗 讛谞讻讜谞讛 讜驻讬专讜砖讛 讜讗讬讻讗 谞住讞讗 讗讞专讬谞讗 讜诪砖讜诐 讚诇讗 讚讬讬拽讗 诇讗 讞讬讬砖谞讗 诇诪讻转讘讛 讜诇驻专讜砖讛 讜讻讬 转讬诪讗 讻讬讜谉 讚讛诇讱 讚住讬驻讗 讗专讬砖讗 拽讗讬 诇诪讛 诇讬 诇诪转谞讬 讛''讝 讘讘诇 讬讞诇 驻砖讬讟讗 讜讬''诇 住讚''讗 讻讬讜谉 讚讘注讬讚谞讗 讚讗讻讬诇 诇讗 注讘专 讻讬 讛诇讱 谞诪讬 诇讗 诇讬讞讜诇 注诇讬讛 讘诇 讬讞诇 诇诪驻专注 拽讗 诪砖诪注 诇谉: 讜诇注谞讬谉 讛诇讻讛 拽讬''诇 讻专讘 讬讛讜讚讛 诪讚讗诪专讬谞谉 诇注讬诇 讜诪讜讚讛 专讘讬 讬讛讜讚讛 讘讗讜诪专 拽讜谞诐 注讬谞讬 讘砖讬谞讛 诇诪讞专 讜诪讚砖拽诇讬谞谉 讜讟专讬谞谉 讗诇讬讘讬讛 砖''诪 讛诇讻转讗 讻讜转讬讛: 讜讛讗 诪谉 讛转讜专讛 诪砖注讘讚 诇讛. 讜讗诐 转讗诪专 讜诪讗讬 拽砖讬讗 诇讬讛 讜讛讗 讗诪专讬谞谉 讘驻专拽 讗注''驻 (讻转讜讘讜转 讚祝 谞讟:) 讚拽讜谞诪讜转 拽讚讜砖转 讛讙讜祝 谞讬谞讛讜 讜诪驻拽讬注 诪讬讚讬 砖注讘讜讚 讬''诇 讚讻讬 讛讬讻讬 讚讗诪专讬谞谉 讛转诐 讚讗诇诪讜讛 专讘谞谉 诇砖注讘讜讚讬讛 讚讘注诇 讛''谞 讗诇诪讜讛 专讘谞谉 诇砖注讘讜讚讛 讚讗砖讛 讜诪驻专拽讬谞谉 讘讗讜诪专 讛谞讗转 转砖诪讬砖讱 注诇讬 讻诇讜诪专 讚讗讬 讚讗住专 讙讜驻讬讛 注讬诇讜讛 讛''谞 讚诇讗 诪爪讬 注讘讬讚 讚诪讚讗讜专讬讬转讗 诪砖注讘讚 诇讛 讜讛讜讬 讻讗讜住专 谞讻住讬 讞讘专讜 注诇 讞讘专讜 讗讘诇 讛讻讗 讘讗讜诪专 讛谞讗转 转砖诪讬砖讱 注诇讬 注住拽讬谞谉 砖讛讜讗 讗讜住专 注诇 注爪诪讜 转砖诪讬砖讛 讜诇讗住讜专 注诇 注爪诪讜 讛专砖讜转 讘讬讚讜 讜讻讚专讘 讻讛谞讗 讚讗诪专 砖讛讗砖讛 讬讻讜诇讛 诇讗住讜专 讛谞讗转 转砖诪讬砖 讘注诇讛 注诇讬讛 讜讻讬讜谉 讚谞讚专讗 诪砖讻讞 专讜讜讞讗 讞讬讬诇 讜诪诪讬诇讗 驻拽注 砖讬注讘讜讚讗 讜讗''转 讜讛讗 讛讗讬 谞讚专讗 讚专讘谞谉 讛讜讗 讚讛谞讗转 转砖诪讬砖 诇讬转 讘讛 诪诪砖讗 讜诇讬讻讗 诇诪讬诪专 讚讘讗讜诪专 拽讜谞诐 讙讜驻讱 注诇讬 诪转砖诪讬砖 注住拽讬' 讚讛讗 讚讜诪讬讗 讚砖讗谞讬 讬砖谉 砖讗谞讬 诪讚讘专 拽转谞讬 诇讛 讜讗讜拽诪讗 专讘讬谞讗 讘讘诇 讬讞诇 诪讚专讘谞谉 讜讻讬讜谉 讚诪讚专讘谞谉 讘注诇诪讗 讛讜讗 讛讬讻讬 讞讬讬诇 谞讚专讗 讚讬诇讬讛 讚诇讬转讬讛 讗诇讗 诪讚专讘谞谉 讘注诇诪讗 诇讗驻拽讜注讬 诪爪讜转 注讜谞讛 讜诪爪讜转 驻专讬讛 讜专讘讬讛 讬''诇 讻讬讜谉 讚谞讚专讗 诪讬讛讗 讞讬讬诇 诪诪讬诇讗 驻拽注讬 诇讛讜 讛谞讱 诪爪讜转 讚讞讻诪讬诐 诪转谞讬谉 诇注拽讜专 讚讘专 诪谉 讛转讜专讛 讘砖讘 讜讗诇 转注砖讛 讜讗''转 讜讻讬 讗诪专 讛谞讗转 转砖诪讬砖讱 讗诪讗讬 诪转住专 讜讛讗 诪爪讜转 诇讗讜 诇讬讛谞讜转 谞讬转谞讜 讬砖 诇讜诪专 讚讻讬 讗诪专讬谞谉 诪爪讜转 诇讗讜 诇讬讛谞讜转 谞讬转谞讜 讛''诪 诇讜诪专 砖讗讬谉 拽讬讜诐 讛诪爪讜转 讞砖讜讘 讛谞讗讛 讗讘诇 诪''诪 讗讬 诪转讛谞讬 讙讜驻讬讛 讘讛讚讬 讚诪拽讬讬诐 诪爪讜讛 讛谞讗讛 诪拽专讬 讜诪砖讜诐 讛讻讬 讗诪专讬谞谉 讘驻' 专讗讜讛讜 讘''讚 (专''讛 讚祝 讻讞.) 讛谞讜讚专 讛谞讗讛 诪谉 讛诪注讬讬谉 讟讜讘诇 讘讜 讘讬诪讜转 讛讙砖诪讬诐 讗讘诇 诇讗 讘讬诪讜转 讛讞诪讛 诪转谞讬' 拽专讘谉 诇讗 讗讜讻诇 诇讱 讛讗 拽专讘谉 砖讗讜讻诇 诇讱 诇拽专讘谉 诇讗 讗讜讻诇 诇讱 诪讜转专. 诪砖讜诐 讚讻讬 讗诪专 拽专讘谉 诇讗 讗讜讻诇 诇讱





专诪讘"谉

讛讗讜诪专 诇讗砖讛 讜讻讜' 讜讛讗 诪谉 讚转讜专讛 诪砖转注讘讚 诇讛 讚讻转讬讘 砖讗专讛 讻住讜转讛 讜注讜谞转讛 诇讗 讬讙专注 讜讗讜拽讬诪谞讗 讘讗讜诪专 讛谞讗转 转砖诪讬砖讱 注诇讬 讜讻讚专讘 讻讛谞讗 讚讗诪专 讛谞讗转 转砖诪讬砖讬 注诇讬讱 讻讜驻讬谉 讗讜转讛 讜诪砖诪砖转讜 讚砖注讘讜讚讬 诪砖注讘讚讗 诇讬讛 讛谞讗转 转砖诪讬砖讱 注诇讬 讗住讜专 砖讗讬谉 诪讗讻讬诇讬谉 讗转 讛讗讚诐 讚讘专 讛讗住讜专 诇讜 讚讛讗 拽讗 讗住专 讞驻爪讗:





拽专讘谉 诇讗 讗讜讻诇 诇讱 讛讗 拽专讘谉 砖讗讜讻诇 诇讱 诇讗 拽专讘谉 诇讗 讗讜讻诇 诇讱 诪讜转专 砖讘讜注讛 诇讗 讗讜讻诇 诇讱 砖讘讜注讛 砖讗讜讻诇 诇讱 诇讗 砖讘讜注讛 诇讗 讗讜讻诇 诇讱 讗住讜专:





专砖讘"讗

诪讛诇讱 诇讗 讻讜'. 讜讗祝 注诇 讙讘 讚拽转谞讬 讛诇讱 讛专讬 讛讜讗 讘讘诇 讬讞诇, 讜注诇 讻专讞讱 诇讗 诪讬转谞讬 诇讬讛 诪讛诇讱, (讚讻讬 讛讜讗 讘讘诇 讬讞诇) [讛专讬 讛讜讗 讘讘诇 讬讞诇 讚讗讬 讗讬讻讗 诪砖讜诐 讘诇 讬讞诇 鈥� 诇驻讬 讛砖"诪] 讛讬讻讬 拽转谞讬 砖诪讛诇讱 诇讻转讞诇讛 讗诇讗 讛讻讬 拽讚讬讬拽 讛诇讱 讛专讬 讛讜讗 讘讘诇 讬讞诇, 讛诇讱 讗讬谉 讗讘诇 诪讛诇讱 诇讻转讞诇讛 讜诇讬讻讗 讘诇 讬讞诇 诇讗.


 讛讻讬 讙专住讬谞谉: 讗诪专 专讘 谞讞诪谉 讛讜讗 讛讚讬谉 讚诇讬转谞讬 讛诇讱. 讜专讘 谞讞诪谉 讗诇讬讘讗 讚专讘 讬讛讜讚讛 拽讗 诪转专抓, 讜讛讻讬 拽讗诪专 讛诇讱 讗讬谉 诪讛诇讱 诇讗, 讜讗诐 讗讬转讗 讚讗讻诇 讚讜拽讗, 讗诐 讻谉 诇讬转谞讬 诪讛诇讱 诇讗砖诪讜注讬谞谉 讚讗讬谞讜 讬讻讜诇 诇讗讻讜诇 诇讻转讞诇讛. 讻诇讜诪专 讚讻讬讜谉 讚讗诪专讬谞谉, 讚讛讗讜诪专 讻讻专 讝讛 讝讛 注诇讬 讛讬讜诐 讗诐 讗诇讱 诇诪讞专, 讜拽转谞讬 转谞讬转讬谉 讚诪讛诇讱 诇诪讞专 诇讻转讞诇讛, 讛讗 讜讚讗讬 拽讗 诪砖诪注 诇谉 讚诇讗 讛讜转专 诇讜 诇讗讻讜诇 (诪诪砖) [讗诪砖 鈥� 诇驻讬 讛砖"诪], 讜诪砖讜诐 讻讱 诪讜转专 诇讜 诇讬诇讱 讛讬讜诐 诇讻转讞诇讛, 讚讗诪专 专讘 谞讞诪谉 诇转专讜爪讛 讗诇讬讘讗 讚专讘 讬讛讜讚讛, 讛讜讗 讛讚讬谉 讚讛讜讛 诇讬讛 诇诪讬转谞讬 诪讛诇讱 讻讜'.


讜讛讗 诪讚讗讜专讬讬转讗 诪砖讜注讘讚 诇讛. 讻诇讜诪专, 讜讻讬讜谉 砖讻谉 讗讬谞讜讟 讬讻讜诇 诇讗住讜专 注诇讬讛 转砖诪讬砖讜, 诇驻讬 砖讗讬谉 讗讚诐 讗讜住专 讬专讜转 讞讘专讜 注诇 讞讘专讜. 讜讗诐 转讗诪专 讜讛讗 拽讬讬诪讗 诇谉 讚讛拽讚砖 诪驻拽讬注 诪讬讚讬 砖注讘讜讚, 讜拽讜谞诪讜转 讻拽讚讜砖转 讛讙讜祝 讚诪讬, 讬砖 诇讜诪专 讚砖讗谞讬 讗砖讛 讚讗诇诪讜讛 专讘谞谉 诇砖注讘讜讚讛 注诇 讘注诇, 讻讚讗诇诪讜讛 诇砖注讘讜讚讛 讚讘注诇 诇讙讘讬 讗砖讛, 讜讛讻讬谉 谞诪讬 诪砖诪注 讘专讬砖 驻专拽 讛诪讚讬专.


讘讗讜诪专 讛谞讗转 转砖诪讬砖讱 注诇讬 讜讻讜'. 诪住转讘专讗 讚诇讗讜 讚讜拽讗 讗讜诪专, 讗诇讗 谞注砖讛 讻讗讜诪专 讛谞讗转 转砖诪讬砖讱 注诇讬, 讚讛讗 诇讗 拽砖讬讗 诇谉 讗诇讗 诪砖讜诐 讚诪砖讜注讘讚 诇讛 讛讬讻讬 诪爪讬 诪讚讬专 诇讛, 讜讻讬讜谉 讚讗讬 讗诪专 讛谞讗转 转砖诪讬砖讱 注诇讬 诪爪讬 讗住专 注诇讬讛 转砖诪讬砖讛, 讗祝 讗谞讜 谞讗诪专 讚讗讬谞讬 诪砖诪砖讱 讚拽讗诪专, 讛讬讬谞讜 诇讗住讜专 转砖诪讬砖讛 注诇讬讜, 讜诇讗讜 诇讗住讜专 转砖诪讬砖讜 注诇讬讛, 讚砖讗谞讬 诪砖诪砖讱 诪砖诪注 讛讻讬谉 讜诪砖诪注 讛讻讬谉, 讜拽讬讬诪讗 诇谉 讚住转诐 谞讚专讬诐 诇讛讞诪讬专, 讻讚讗讬转讗 讘诪转谞讬转谉 讜驻专讜砖讬 讛讜讗 讚拽讗 诪驻专砖 讛讻讗, 讚砖讗谞讬 诪砖诪砖讱 诇讗 诇讗住讜专 转砖诪讬砖讜 注诇讛 拽讗诪专, 讻诇讜诪专 拽讜谞诐 讬讛讗 诇讱 诪讛 砖讗谞讬 诪砖诪砖讱, 讗诇讗 拽讜谞诐 讬讛讗 诇讬 诪讛 砖讗谞讬 诪砖诪砖讱 拽讗诪专. 讜拽砖讬讗 诇讬 砖讗谞讬 诪砖诪砖讱, 讗讬 谞诪讬 讛谞讗转 转砖诪讬砖讱 注诇讬, 诪讗讬 讗住讜专 讚讛讛谞讗讛 讘注爪诪讛 讚讘专 砖讗讬谞讜 诪诪砖 讛讜讗, 讜讗讬谉 讛谞讚专讬诐 讞诇讬诐 注诇 讚讘专 砖讗讬谉 讘讜 诪诪砖, 讜讗驻砖专 讛讬讛 诇讬 诇转专抓, 讚诇诪讗谉 讚讗诪专 诇注讬诇 讚诇讬砖谞讗 讚诪转谞讬转谉 诇讗讜 讚讜拽讗, 讗诇讗 讘讗讜诪专 拽讜谞诐 注讬谞讬 讘砖讬谞讛 讜专讙诇讬 诇讛诇讜讻谉, 讛讻讬 谞诪讬 诇讗讜 讚讜拽讗, 讗诇讗 讘讗讜诪专 拽讜谞诐 讙讜驻讱 诇转砖诪讬砖讱, 讜讗讬 谞诪讬 诇诪讗谉 讚讗诪专 诇讬砖谞讗 讚诪转谞讬转谉 讚讜拽讗, 讜诪砖讜诐 讘诇 讬讞诇 讚专讘谞谉, 讛讻讬 谞诪讬 诪砖讜诐 讘诇 讬讞诇 讚专讘谞谉. 讗诇讗 砖讗讬谉 讗谞讬 专讜讗讛 讻谉 讚注转 讛诪驻专砖讬诐 讝"诇, 砖讛诐 驻讬专砖讜 讚讛谞讗转 转砖诪讬砖讱 注诇讬 讗住讜专 讚讘专 转讜专讛, 讜讗驻讬诇讜 诇专讘讬谞讗 讚讗讜拽讬 诪转谞讬转谉 讘讘诇 讬讞诇 讚专讘谞谉, 讜讛讗 讚讗拽砖讬谞谉 诇注讬诇 [谞讚专讬诐 讟讜, 讗] 诪讛讗 讚转谞讬讗 讞讜诪专 讘砖讘讜注讜转 诪讘谞讚专讬诐, 诇讗讜 砖讗谞讬 诪砖诪砖讱 拽砖讬讗 诇讬讛, 讗诇讗 砖讗专讗. 讜诪讬讛讜 诪砖讜诐 讚讛讜讬 讚讘专 砖诇讗 讘讗 诇注讜诇诐 诇讗 拽砖讬讗 诇讬, 讚讻讬讜谉 讚讗讚诐 讗讜住专 驻讬专讜转 讞讘专讜 注诇讬讜 讗讜住专 注诇 注爪诪讜 讚讘专 砖诇讗 讘讗 诇注讜诇诐 讚诇讗 讗诪专 讗诇讗 砖讗讬谉 讗讚诐 讗讜住专 讚讘专 砖诇讗 讘讗 诇注讜诇诐 注诇 讞讘专讜, 讻讚讗讬转讗 诇拽诪谉 讘驻专拽 讛砖讜转驻讬谉 [谞讚专讬诐 诪讝, 讗] 讜讘驻专拽 讜讗诇讜 谞讚专讬诐 (谞讚专讬诐 驻讛, 讘) 砖讛讜讗 诪驻专砖 讘讙诪专讗 砖讗谞讬 注讜砖讛 诇驻讬讱, 讜讘驻专拽 讗祝 注诇 驻讬 (讻转讜讘讜转 谞讝, 讗) 讘讻转讜讘讜转, 讗讘诇 注诇 注爪诪讜 讗住讜专 讗祝 注诇 驻讬 砖诇讗 讘讗 诇注讜诇诐 讻讚讗讬转讗 讛转诐 讘讛讚讬讗. 讜讗驻砖专 谞诪讬 讚诪讚讗讜专讬讬转讗 讗住讬专讬 注诇讬讛, 讘讬谉 讘讗讜住专 驻讬专讜转 讞讘专讜 注诇讬讜 砖讛讙讜祝 讛谞讗住专 讛讜讗 讘注讜诇诐, 讘讬谉 讘讗讜住专 注诇讬讜 讙讚讜诇讬 砖谞讛 拽讜讚诐 砖讘讗讜 诇注讜诇诐 讚讛讜讗讬诇 讜讬砖 诇讛诐 诪诪砖 诇讻砖讬讘讗讜 诇注讜诇诐, 讞讬讬诇 讗讬住讜专 注诇讬讬讛讜 诇讙讘讬 讚讬讚讬讛. 讜讛讬讬谞讜 讚诇讗 讛讜讛 拽砖讬讗 诇谉 讙讘讬 砖讗谞讬 讬砖谉, 讗诇讗 诪砖讜诐 讚砖讬谞讛 讗讬谉 诇讛 诪诪砖, 讛讗 诪砖讜诐 讚注讚讬讬谉 讗讬谞讛 讘注讜诇诐 讜诇讗 讛讜讛 拽砖讬讗 诇讜 讻诇诇, 讜讗祝 注诇 讙讘 讚讛讜讛 住诇拽讗 讚注转讱 讛砖转讗 讚诪讚讗讜专讬讬转讗 拽讗诪专. 讗诇讗 讚讗讬讻讗 诇诪讬诪专 讚讞讚讗 讚讗讬转 讘讛 转专转讬 拽讗诪专, 讚砖讬谞讛 讗讬转 讘讛 转专转讬 砖讗讬谉 诇讛 诪诪砖, 讜讗讬谞讛 讘注讜诇诐. 讜诪讬讛讜 讗驻砖专 诇诪讬讚拽 诪诪转谞讬转讬谉 讚讛谞讜讚专 诪谉 讛谞讜诇讚讬诐 [诇拽诪谉 (谞讚专讬诐 诇, 讘)] 讜讗讬 诪讚专讘谞谉 拽讗诪专 诪讗讬 拽讗 拽砖讬讗 诇讬讛 讛讻讗 诪讬 讗讬讻讗 讘诇 讬讞诇 讚专讘谞谉, 讜讗讬爪讟专讬讱 诇讗转讜讬讬 诪讘专讬讬转讗, 诇讬讬转讬 诪转谞讬转讬谉 讚谞讜诇讚讬诐. 讜讗驻砖专 诇讚讞讜转 谞诪讬 讘讛讗 讚诇讗 讛讜讛 拽砖讬讗 诇讬讛 讗诇讗 诇讬砖谞讗 讚讘诇 讬讞诇, 讚诪转谞讬转讬谉 讚谞讜诇讚讬诐 讗驻砖专 讚讗讬住讜专讗 诪讚专讘谞谉 讛讬讗, 讗讘诇 诪讻诇 诪拽讜诐 诇讬讻讗 诇诪讬诪专 讘讚专讘谞谉 诪砖讜诐 讘诇 讬讞诇, 讜诪砖讜诐 讛讻讬 诪讬讬转讬 讘专讬讬转讗 讚拽转谞讬 讘讛 讘讛讚讬讗 讗住讜专, 诪砖讜诐 砖谞讗诪专 诇讗 讬讞诇 讚讘专讜, 讜诪讻诇 诪拽讜诐 讗住讜专 住转诐 诇讗 诪砖诪注 诪讚专讘谞谉 讗诇讗 诪讚讗讜专讬讬转讗. 讗讘诇 讚讘专 砖讗讬谉 讘讜 诪诪砖 拽砖讬讗 诇讬 诇讚注转 讛诪驻专砖讬诐 砖驻讬专砖讜 讘讛谞讗转 转砖诪讬砖讱 注诇讬 讗住讜专 讚讗讜专讬讬转讗, 讜讘讜讚讗讬 讻谉 谞专讗讛 诇讻讗讜专讛 讻讚讘专讬 讘住诪讜讱, 讚讗诪专 专讘讛 诇讗 拽砖讬讗 讛讗 讚讗诪专 讬砖讬讘转 住讜讻讛 注诇讬, 讛讗 讚讗诪专 砖诇讗 讗砖讘 讘住讜讻讛, 讜讛讛讬讗 讜讚讗讬 诪讚讗讜专讬讬转讗 拽讗诪专, 讚讻讬 讗诪专讬谞谉 砖讛谞讚专讬诐 讞诇讬谉 注诇 讚讘专 诪爪讜讛 诪讚讗讜专讬讬转讗 拽讗诪专讬谞谉, 讜讗住讜专 诇讬砖讘 讘住讜讻讛, 讗诐 讻谉 讗讻转讬 讗讬讻讗 诇诪讬讚拽, 讚讘专 转讜专讛 讛讗讬讱 讞诇 讛谞讚专 注诇 讛讬砖讬讘讛 砖讛讬讗 讚讘专 砖讗讬谉 讘讜 诪诪砖. 讜诪讬讛讜 讗驻砖专 讛讬讛 诇讬 诇讜诪专 讘讛讛讬讗 诇讬砖谞讗, 讚讬砖讬讘转 住讜讻讛 注诇讬 诇讗讜 讚讜拽讗, 讗诇讗 讘讗讜诪专 拽讜谞诐 住讜讻讛 注诇讬 诇讬砖讬讘转讛, 讗讬 谞诪讬 拽讜谞诐 住讜讻讛 砖讗谞讬 讬讜砖讘, 讚讜诪讬讗 讚拽讜谞诐 讘讬转讱 砖讗谞讬 谞讻谞住, 讻诇讜诪专 讘讬转讱 讬讛讗 讻拽讜谞诐 注诇讬 诇注谞讬谉 讛谞讗转 讻谞讬住转讬 砖诐, 讜住讜讻讛 转讛讗 注诇讬 讻拽讜谞诐 诇讬砖讬讘转讬 讘住讜讻讛, 讜讛讻讬 谞诪讬 讘讗讜诪专 讛谞讗转 讙讜驻讱 诇转砖诪讬砖讱 注诇讬. 讜讻诇讬砖谞讗 讚讗转诪专 讘驻专拽 讘转专讗 讚诪讻诇转讬谉 讘讬专讜砖诇诪讬 讚讙专住讬谞谉 讛转诐 [讻讗谉 驻专拽 讬"讗 讛诇讻讛 讗'] 谞讬讞讗 讗诐 讗专讞抓 讜讻讜' 讗"专 诪谞讗 讘砖讗诪专讛 拽讜谞诐 讛谞讗转讬 注诇讬讱 讗诐 讗专讞抓, 讜讬驻专 诇讛 讗"专 讬讜住讬 讘专' 讘讜谉 讘砖诇讗 讗诪专讛 讗诇讗 拽讜谞诐 讛谞讬讬转 讙讜驻讜 注诇讬讱 诇讻砖讗专讞抓, 讜讬讻讜祝, 诇讗 讻谉 讗"专 讞谞谞讬讗 讛谞讗转讬 注诇讬讱 讻讜驻讛 讜诪砖诪砖转讜 讻讜', 讗诇诪讗 讛谞讬讜转 转砖诪讬砖讬 注诇讬讱 讚讗转诪专 讘讙诪专讗 讛讬讬谞讜 讛谞讬讬转 讙讜驻讬 注诇讬讱. 讜注讜讚 讬砖 诇讜诪专 诇讚讘专讬 讛诪驻专砖讬诐, 讚讻讬讜谉 砖讛讜讗 诪讝讻讬专 讗转 讛讞驻抓 砖讗讜住专 讛谞讗转 转砖诪讬砖讜 注诇讬讜, 讗注"驻 砖讗讬谞讜 诪讝讻讬专 讘驻讬讜 讜讘诇砖讜谞讜 讛讗讬住讜专 讗诇讗 注诇 讛谞讗转谉 讛专讬 讛讜讗 讻讗诇讜 讗住专 讗转 讛讞驻抓 诇讛谞讗转讜. 讜讻谉 专讗讬转讬 诇诪拽爪转 专讘谞讬 爪专驻转 讝"诇 讘转讜住' 讙讘讬 讬砖讬讘转 住讜讻讛. 讗诇讗 讚拽砖讬讗 诇讬 诇讚讘专讬讛诐, 讗"讻 诪讗讬 拽讗 拽砖讬讗 诇谉 讘砖诇讛讬 驻专拽讬谉 讚诇注讬诇 讙讘讬 讛讗讜诪专 诇讞讘专讜 拽讜谞诐 驻讬 诪讚讘专 注诪讱, 讜专诪讬谞讛讜 讞讜诪专 讘砖讘讜注讜转 诪讘谞讚专讬诐 砖讗讬谉 讛谞讚专讬诐 讞诇讬诐 注诇 讚讘专 砖讗讬谉 讘讜 诪诪砖, 讚讗讬诇讜 诇驻讬 讚讘专讬 讛转讜住驻讜转 讻讬讜谉 砖讛讝讻讬专 驻讛, 讗注"驻 砖诇讗 讗住专 讗诇讗 诪讛 砖驻讬讜 诪讚讘专, 讛专讬 讝讛 讻讗讬诇讜 讗住专 讗转 讛驻讛 诇讚讘讜专讜. 讜讗讜诇讬 谞讗诪专 诇驻讬 讚讘专讬讛诐 讚讛讬讬谞讜 注讬拽专 诪讛 砖转讬专抓 专讘 讬讛讜讚讛 讘讗讜诪专 驻讬 诇讚讘讜专讬, 讻诇讜诪专 讻讬讜谉 砖讛讝讻讬专 讗转 驻讬 讜专讙诇讬 讛专讬 讝讛 讻讗讬诇讜 讗诪专 驻讬 诇讚讘讜专讬. 讗诇讗 讚讗讻转讬 拽砖讬讗 诇讬 讚转谞谉 诇拽诪谉 讘驻专拽 讘转专讗 拽讜谞诐 诪讛 砖讗谞讬 注讜砖讛 诇驻讬讱 讗"爪 诇讛驻专, 专讘讬 注拽讬讘讗 讗讜诪专 讬驻专 砖诪讗 转注讚讬祝 注诇讬讜 讬讜转专 诪谉 讛专讗讜讬 诇讜 专讘讬 讬讜讞谞谉 讘谉 谞讜专讬 讗讜诪专 讬驻专 砖诪讗 讬讙专砖谞讛 转讛讗 讗住讜专讛 诇讞讝讜专 诇讜. 讜驻住拽 砖诪讜讗诇 讛诇讻转讗 讻专讘讬 讬讜讞谞谉 讘谉 谞讜专讬, 讜讗拽砖讬谞谉 注诇讬讛 讗诇诪讗 住讘讬专讗 诇讬讛 诇砖诪讜讗诇 讗讚诐 诪拽讚讬砖 讚讘专 砖诇讗 讘讗 诇注讜诇诐, 讜讛转谞谉 讛诪讜转专 专讘讬 讟专驻讜谉 讗讜诪专 讛拽讚砖, 讜专讘讬 讬讜讞谞谉 讛住谞讚诇专 讗讜诪专 讞讜诇讬谉, 讜讗诪专 砖诪讜讗诇 讛诇讻讛 讻专讘讬 讬讜讞谞谉 讛住谞讚诇专 讗诇诪讗 讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐, 讜驻专拽讬谞谉 讬拽讚砖讜 讬讚讬 诇注讜砖讬讛诐 讚讬讚讬诐 讗讬转谞讛讜 讘注讜诇诐. 讗诇诪讗 讚讜拽讗 讘讗讜诪专 讘驻讬专讜砖 讬拽讚砖讜 讬讚讬 诇注讜砖讬讛谉 讞讬讬诇 诇拽讜谞诐 讛讗 住转诪讗 诇讗, 讜讗祝 注诇 驻讬 砖讛讝讻讬专 讛讞驻抓 砖讗讜住专 讛谞讗转讜 讗讜 驻讬专讜转讬讜 讻讙讜谉 讛转诐 砖讛专讬 讗诪专讛 拽讜谞诐 诪讛 砖讗谞讬 注讜砖讛, 讜讗讬 谞诪讬 砖诪拽讚讬砖 诪注砖讛 讬讚讬 讗砖转讜 砖诪讝讻讬专 讛讬讚讬诐, 讜讗驻讬诇讜 讛讻讬 诇讗 讛讜讬 讻讗讜住专 讛讞驻抓 驻讬专讜转讬讜 讜诇讛谞讗转讜, 讜爪专讬讱 诇讬 注讬讜谉.


讜讗诪专 专讘 讻讛谞讗 转砖诪讬砖讬 注诇讬讱 讻讜驻讬诐 讗讜转讛 讜诪砖诪砖转讜 砖注讘讜讚讬 诪砖注讘讚转 诇讬讛. 讜讛讜讗 讛讚讬谉 诇讗讜诪专 诇讗砖转讜 讛谞讗转 转砖诪讬砖讬 注诇讬讱 砖讻讜驻讬诐 讗讜转讜 讜诪砖诪砖讛, 讚砖讬注讘讜讚讬 诪砖注讘讚 诇讛, 讜讛专讬 讝讛 讻讗讜住专 注诇讬讛 诪讛 砖讛讬讗 砖诇讛. 讜诪住转讘专讗 讚诇讗讜 诪砖讜诐 诪爪讜讛 讘诇讘讚 拽讗诪专, 讗诇讗 诪砖讜诐 讚谞砖转注讘讚讜 讝讛 诇讝讛 诇讻讱 砖注诇 讬讚讬 讻讱 注诪讚讜 讜谞砖讗讜. 讜讛讬讬谞讜 谞诪讬 讚讻讬 讗诪专讬谞谉 讘讗讜诪专 讛谞讗转 转砖诪讬砖讱 注诇讬, 诇讗 讗拽砖讬谞谉 注诇讬讛 讜讻讬 诪爪讜转 诇讬讛谞讜转 谞讬转谞讜, 讻讚讗拽砖讬 专讘讗 讙讘讬 讛谞讗转 住讜讻讛 注诇讬 [诇拽诪谉 (谞讚专讬诐 讟讝, 讘)] 诪砖讜诐 讚讛转诐 讗讬谉 讗讚诐 诪砖讜注讘讚 诇住讜讻讛 讗诇讗 诪讞诪转 拽讬讜诐 讛诪爪讜讛 讘诇讘讚, 讜诪爪讜转 诇讗讜 诇讬讛谞讜转 谞讬转谞讜, 讗讘诇 讛讻讗 诪诇讘讚 诪讛 砖讛讜讗 诪爪讜讛 诇注讜谞讛 讬砖 注诇讬讜 砖注讘讜讚. 讜注讜讚 转讚注 诇讱 砖讛专讬 讛讗砖讛 讗讬谞讛 诪爪讜讜讛 讘注讜谞讛, 讜讗驻讬诇讜 讛讻讬 讘讗讜住专讛 讛谞讗转讛 注诇 讘注诇讛 诇讗 讞讬讬诇 谞讚专讛 讻诇诇, 讜讗讬谉 爪专讬讱 诇讛驻专 诪讛讗讬 讟注诪讗 讚砖注讘讜讚讬 诪砖注讘讚转 诇讬讛. 讜讛诇讻讱 谞专讗讛 诇讬 讚诇讗 砖讬讬讱 诇讗拽砖讜讬讬 讛讻讗 诪讚转谞谉 谞讚专讬诐 讞诇讬诐 注诇 讚讘专 诪爪讜讛 讻讚讘专 讛专砖讜转, 讗祝 注诇 驻讬 砖讛拽砖讜 讻谉 讘转讜住驻讜转, 讚讛讻讗 砖讗谞讬 诇驻讬 砖讛讜讗 诪砖讜注讘讚 诇讛 诪诇讘讚 讛诪爪讜讛, 讜讗讬谉 讗讚诐 讗讜住专 注诇 讞讘专讜 诪讛 砖讛讜讗 砖诇讜. 讜讗诇讗 诪讬讛讜 讛转诐 谞诪讬 讚讜拽讗, 讘砖讗讜住专 注诇 谞驻砖讜 讬砖讬讘转 讛住讜讻讛, 讜谞讟讬诇转 讛诇讜诇讘 讛讜讗 讚讞讬讬诇 谞讚专讗, 诇驻讬 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜, 讜讚讻讜转讛 谞诪讬 讛讻讗 讘讗讜诪专 讛谞讗转 转砖诪讬砖 注诇讬讱, 讜讻讚讗诪专讬谞谉 讘住诪讜讱 [讟讝, 讘] 讛讗 讚讗诪专 讬砖讬讘转 住讜讻讛 注诇讬, 讛讗 讚讗诪专 砖诇讗 讗砖讘 讘住讜讻讛. 讗诇讗 讛讗 注讚讬诐 讘讞讚 爪讚, 诪讛讛讜讗 讚谞讚专讬诐 讜砖讘讜注讜转 讚讘讚讘专 诪爪讜讛, 讚讗讬诇讜 讛转诐 讘讻讜诇诇 讚讘专讬诐 讛诪讜转专讬诐 注诐 讚讘专讬诐 讛讗住讜专讬诐 讞讬讬诇讬 注诇 讚讘专 讛诪爪讜讛, 讘讬谉 谞讚专 讘讬谉 砖讘讜注讛. 讻诇讜诪专 讘讬谉 讘讗讜住专 讞驻爪讗 讗谞驻砖讬讛, 讘讬谉 讘讗讜住专 谞驻砖讬讛 讗讞驻爪讗, 讜讗讬诇讜 讛讻讗 讘讚讗住专 谞驻砖讬讛 讗讞驻爪讗, 讻诇讜诪专 讘讗讜诪专 讛谞讗转 转砖诪讬砖讬 注诇 讻诇 讛谞砖讬诐 砖讘注讜诇诐, 讜讻谉 讛讗砖讛 砖讗诪专讛 讛谞讗转 转砖诪讬砖讬 注诇 讻诇 讛讬讛讜讚讬诐 诇讗 讞讬讬诇 谞讚专讗 注诇 诪讬 砖谞砖转注讘讚讜 诇讜. 讻诇讜诪专 讘讗讬砖 讻讜驻讬谉 讗讜转讜 讜诪砖诪砖 讗转 讗砖转讜, 讜讘讗砖讛 讻讜驻讬谉 讗转 讗砖转讜 讜诪砖诪砖讜, 诇驻讬 砖讗讬谉 讗讚诐 讗讜住专 驻讬专讜转 讞讘专讜 注诇 讞讘专讜, 讜讻讬讜谉 讚诪砖转注讘讚讬 讗讛讚讚讬, 讗讬谉 讗讞讚 诪讛诐 讬讻讜诇 诇讗住讜专 注诇 讞讘专讜 诪讛 砖讛讜讗 诪砖讜注讘讚 诇讜. 讜讛讗 讚转谞谉 [诇拽诪谉 (谞讚专讬诐 驻讗, 讘)] 谞讟讜诇讛 讗谞讬 诪谉 讛讬讛讜讚讬诐 讬驻专 讞诇拽讜, 讚讗诇诪讗 讞讬讬诇 谞讚专 讘讻讜诇诇转 讛讻诇 讘讗讬住讜专, 讛转诐 讻砖讗讜诪专转 谞讟讜诇讛 讗谞讬 诪讛诐 砖转讛讗 讛谞讗转 转砖诪讬砖讛 讘拽讜谞诐 注诇讬, 讜住转诪讗 谞诪讬 讻讗讜诪专转 讻讱 讚诪讬, 讗讘诇 讘诪驻专砖转 谞讟讜诇讛 讗谞讬 诪谉 讛讬讛讜讚讬诐, 砖转讛讗 讛谞讗转 转砖诪讬砖讬 注诇讬讛诐 讗讬谉 爪专讬讱 诇讛驻专, 讜讘专讬砖 驻专拽 讘转专讗 讚诪讻讬诇转讬谉 转谞讬讗 [诇拽诪谉 (谞讚专讬诐 驻讗, 讘)] 砖诇讗 讗砖诪砖 诪讟转讬 讬驻专 诪砖讜诐 讚讘专讬诐 砖讘讬谞讜 诇讘讬谞讛, 讜讗诪专讬谞谉 注诇讛 讛讬讻讬 讚诪讬, 讗讬诇讬诪讗 讚讗诪专讛 诇讜 讛谞讗转 转砖诪讬砖讬 注诇讬讱 诇诪讛 诇讬讛 讛驻专讛, 讜驻专拽讬谞谉 讗诇讗 讘讗讜诪专转 讛谞讗转 转砖诪讬砖讱 注诇讬 讜讻讚专讘 讻讛谞讗 讻讜'. 讜诪讬讛讜 讗讻转讬 拽砖讬讗 诇讬, 讗驻讬诇讜 诇讗讜拽诪转讬讛 讚讗讜拽讬诪谞讗 讘讗讜诪专 讛谞讗转 转砖诪讬砖讱 注诇讬, 讚讛讗 诪爪讜讜讛 讛讜讗 讘诪爪讜转 注讜谞讛 讜诪爪讜转 诇讗讜 诇讬讛谞讜转 谞讬转谞讜, 讜诪讗讬 砖谞讗 诪诪讜讚专 讛谞讗讛 诪砖讜驻专 讚转讜拽注 讘讜 转拽讬注讛 砖诇 诪爪讜讛. 讬砖 诇讜诪专 讚诪爪讜讛 讝讜 讗讬谞讛 讗诇讗 诪讞诪转讛 讜诇讗 诪讞诪转讜, 讜诪砖讜诐 讚讗砖转注讘讚 诇讛, 讜讻讬讜谉 讚讗诪专 讛谞讗转 转砖诪讬砖讱 注诇讬, 讜诪讞诪转 谞讚专讜 驻拽注 砖注讘讜讚讜 诪讬谞讛, 讗讬谉 讻讗谉 诪爪讜讛 讛诪讞讬讬讘转讜. 讜注讚讬讬谉 拽砖讬讗 诇讬, 诪讻诇 诪拽讜诐 讛讗 讗讬讻讗 诪爪讜转 驻专讬讛 讜专讘讬讛 讚专诪讬讗 注诇讬讛, 讜讬砖 诇讜诪专 讚讗讬谞讜 诪讞讜讬讬讘 诇讛拽讬诐 讝专注 诪讝讜 讚讛讗 讗驻砖专 诇讜 讘讗砖讛 讗讞专讬转讬. 讗诇讗 砖注讚讬讬谉 拽砖讬讗 诇讬 诇驻讬 转讬专讜抓 讝讛, 讚讗诐 讻谉 讘讗讜诪专 转砖诪讬砖 讻诇 讛谞砖讬诐 注诇讬 讜讝专注 讗讬谉 诇讜 诇讗 讞讬讬诇 谞讚专讛 注诇讬讛, 讚诪爪讜讛 讛讜讗 讜诪爪讜转 诇讗 诇讬讛谞讜转 谞讬转谞讜 讜讗驻砖专 讚讛谞讗转 转砖诪讬砖讱 诇讗讜 讚讜拽讗, 讗诇讗 讘讗讜诪专 讙讜驻讱 诇转砖诪讬砖讱 注诇讬, 讜讻诪讜 砖讻转讘转讬 诇诪注诇讛 讜讝讛 谞专讗讛 诇讬 讬讜转专.





专讬讟讘"讗

讜讛讗 诪谉 讛转讜专讛 诪砖讜注讘讚 诇讛 讚讻转讬讘 砖讗专讛 讻住讜转讛 讜注讜谞转讛 诇讗 讬讙专注. 驻讬' 讜讗讬谉 讗讚诐 讬讻讜诇 诇讬砖讘注 砖诇讗 诇驻专讜注 讞讜讘讜 讜讻讬 诪砖转讘注 讛讻讬 诇讜拽讛 诪砖讜诐 砖讘讜注转 砖讜讗 讜讗"转 诪讗讬 拽讜砖讬讗 讚讛讗 讗诪专讬谞谉 讘驻专拽 讗祝 注诇 驻讬 讚拽讜谞诪讜转 拽讚讜砖转 讛讙讜祝 谞讬谞讛讜 讜诪驻拽讬注讬谉 诪讬讚讬 砖注讘讜讚 讚诪讚讬谞讗 谞讻住讬 讛诇讜讛 讗注"驻 砖诪砖讜注讘讚讬谉 诇诪诇讜讛 谞讻住讬 讚诇讜讛 讞砖讬讘讬 讚讘注诇 讞讜讘 诪讻讗谉 讜诇讛讘讗 讛讜讗 讙讜讘讛 讜讬讻讜诇 讛诇讜讛 诇讗讜住专诐 讗讬住讜专 讞驻爪讗 注诇 讛诪诇讜讛 讜注诇 讻诇 讗讚诐 讜讗讬讻讗 诇诪讬诪专 讚讛讗 讘爪讚讛 转讘专讛 讛转诐 讚讗诪专讬谞谉 讚讗诇诪讜讛 专讘谞谉 诇砖注讘讜讚讬讛 讚讘注诇 讚讗讬转 诇讬讛 讘讗砖转讜 讜注砖讗讜讛 讻谞讻住讬诐 讚讬讚讬讛 讚诇讗 诪爪讬讗 讗讬讛讬 诇讗驻拽讜注讬 讘拽讜谞诐 讜讻讬讜谉 讚讻谉 讘讛讗 谞诪讬 讗诇诪讜讛 专讘谞谉 诇砖注讘讜讚讗 讚讗砖讛 讚讗讬转 诇讛 讗讘注诇讛 讚诇讗 诪爪讬 诇讗驻拽讜注讬讛 讘拽讜谞诐 讜讗讜拽讬诪谞讗 讘讗讜诪专 讛谞讗转 转砖诪讬砖讱 注诇讬 驻讬专讜砖 讚讙讜驻讛 讚讬讚讛 讛讜讗 讚讗住专 注诇讬讛 讜讗讚诐 讬讻讜诇 诇讗住讜专 注诇 注爪诪讜 讻诇 讚讘专 讜讗驻讬诇讜 谞讻住讬 讞讘讬专讜 讜讗注"讙 讚诪讘讟诇 诪爪讜转 注讜谞讛 讛讗 拽讬讬诪讗 诇谉 讚谞讚专讬诐 讞诇讬谉 诇讘讟诇 讗转 讛诪爪讜转 诪砖讜诐 讚讗转讬 讗讬住讜专 讞驻爪讗 讜讚讞讬 讗讬住讜专 讙讘专讗 讜诇讗讜 讚讜拽讗 讘讗讜诪专 讛谞讗转 转砖诪讬砖讱 注诇讬 讚讛谞讗讛 讚讘专 砖讗讬谉 讘讜 诪诪砖 讛讜讗 讗诇讗 讻讙讜谉 砖讗诪专 讙讜驻讱 讗住讜专 注诇讬 讘转砖诪讬砖 讘拽讜谞诐 讗讬 谞诪讬 讘讗讜诪专 拽讜谞诐 诪讛 砖讗谞讬 诪砖诪砖讬讱 讚讛讬讬谞讜 讙讜驻讛 讜讬砖 诪驻专砖讬诐 讗讜转讛 讻驻砖讟讛 讜讗祝 注诇 讙讘 讚讛谞讗讛 讚讘专 砖讗讬谉 讘讜 诪诪砖 讛讜讗 讛讗 讗讬讻讗 诪砖讜诐 讘诇 讬讞诇 讚专讘谞谉 讜讚讻讜讜转讛 讘专讬砖讗 讚诪转谞讬' 讚讗讜拽讬诪谞讗 讘讛讻讬 讜诇讗 诪住转讘专 诇讬 讚讻讬讜谉 讚讗讬讻讗 诪爪讜转 注讜谞讛 讚讗讜专讬讬' 诇讗 诪讬讚讞讬 诪砖讜诐 讘诇 讬讞诇 讚专讘谞谉:



讚讗诪专 专讘 讻讛谞讗 讛谞讗转 转砖诪讬砖讬 注诇讬讱 讻讜驻讬谉 讗讜转讛 讜诪砖诪砖转讜. 驻讬专讜砖 讚诇讗 讞讬讬诇 谞讚专讗 诇讗驻拽讜注讬 砖注讘讜讚讬讛 讚讘注诇 讜讻讬讜谉 砖讻谉 讬讻讜诇 诇讻讜驻讛 诇砖诪砖讜 讜诇讬讻讗 诪砖讜诐 讜诇驻谞讬 注讜专 诇讗 转转谉 诪讻砖讜诇 讜讛讬讬谞讜 讚讗诪专讬谞谉 讚砖注讘讜讚讬 诪砖转注讘讚讗 诇讬讛 讻诇讜诪专 讗诇诪讜讛 专讘谞谉 诇砖注讘讜讚讬讛 讚讘注诇:



转砖诪讬砖讱 注诇讬 讗住讜专. 驻讬' 讜讞讬讬诇 谞讚专讗 讜讗讬谞讜 讬讻讜诇 诇讻讜祝 诪砖讜诐 讜诇驻谞讬 注讜专 诇讗 转转谉 诪讻砖讜诇 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 讜讛讗 谞诪讬 讘讗讜诪专 讙讜驻讬 讗住讜专 注诇讬讱 讘转砖诪讬砖 讻讚讻转讬讘谞讗 诇注讬诇:



诪转谞讬' 拽专讘谉 诇讗 讗讜讻诇 诇讱 讛讬 拽专讘谉 诇讗 讗讜讻诇 诇讱 诇拽专讘谉 诇讗 讗讜讻诇 诇讱 诪讜转专. 讗诪专讬谞谉 注诇讛 讘讙诪专讗 诪谞讬 诪转谞讬' 专讘讬 诪讗讬专 讛讬讗 讚诇讗 砖谞讬 诇讬讛 讘讬谉 讗讜诪专 诇拽专讘谉 诇讗讜诪专 讻拽专讘谉 讗讬诪讗 住讬驻讗 诇拽专讘谉 诇讗 讗讜讻诇 诇讱 诪讜转专 讜讛转谞讬讗 诇拽专讘谉 诇讗 讗讜讻诇 诇讱 (诪讜转专)专' 诪讗讬专 讗讜住专 讜讗"专 讗讘讗 谞注砖讛 讻讗讜诪专 诇拽专讘谉 讬讛讗 诇驻讬讻讱 诇讗 讗讜讻诇 诇讱 讜讛"讛 讚拽砖讬讬谉 谞诪讬 讗讬讚讱 讚拽转谞讬 拽专讘谉 诇讗 讗讜讻诇 诇讱 讛拽专讘谉 诇讗 讗讜讻诇 诇讱 诪讜转专 讚讘讛谞讬 谞诪讬 讗讬讻讗 诇诪讬诪专 讛讻讬 拽专讘谉 讬讛讗 诇驻讬讻讱 诇讗 讗讜讻诇 诇讱 讚讛讗 诇讬讻讗 讟注诪讗 讚诪驻诇讬讙 专讘讬 诪讗讬专 讘讬谉 讗讜诪专 拽专讘谉 诇讗讜诪专 诇拽专讘谉 讻讚住讘专讬 诪拽爪转 专讘谞谉 讝"诇 讗诇讗 讚讗拽砖讬 诪住讬驻讗 讚诪驻专砖 讘讛讚讬讗 讜讛"讛 诇讗讬讚讱 讜驻专讬拽 讛讗 讚讗诪专 诇拽专讘谉 转讬讘讛 讗讞转 讘讛讗 专"诪 讗讜住专 讜诪转谞讬' 讚砖专讬 讘讗讜诪专 诇讗 拽专讘谉 诇讗 讗讜讻诇 诇讱 讜诪转谞讬' 专"诪 讛讬讗 讚诇讬转 诇讬讛 诪讻诇诇 讛谉 讗转讛 砖讜诪注 诇讗讜 讜讻讜诇讛 诪转谞讬' 诪讬讬专讬 讘讛讻讬 讚讗诪专 诇讗 拽专讘谉 诇讗 讗讜讻诇 诇讱 诇讗 讛拽专讘谉 诇讗 讗讜讻诇 诇讱 (讜诪转谞讬' 诪讬讬专讬) 诇讗 诇拽专讘谉 诇讗 讗讜讻诇 诇讱 诪讜转专 讜讛讗 拽诪"诇 转谞讗 讚诪转谞讬' 讚诇讗 砖谞讗 拽专讘谉 讗讜 讛讬 拽专讘谉 讗讜 诇拽专讘谉 诇讗 讗讜讻诇 诇讱 讻讬讜谉 讚讗讬住讜专讗 诇讬讻讗 讘讛讚讬讗 讘诪讛 砖讗讜讻诇 讗诇讗 诪转讜讱 讘诪讛 砖讗讬谞讜 讗讜讻诇 诪讜转专 讚诇讗 讗诪专讬谞谉 诪讻诇诇 讛谉 讗转讛 砖讜诪注 诇讗讜 讜诇讛讻讬 讗拽讬诇 转谞讗 讘诇讬砖谞讬讛 讚诇讗 拽转谞讬 诇讗 拽专讘谉 讘讞讚 诪讬谞讬讬讛讜 诪砖讜诐 讚讛讗 讗转讗 诇讗砖诪讜注讬谞谉 讻讱 驻讬' 专讘讬谞讜 谞专"讜 讘砖诐 专讘讜转讬谞讜 讝"诇 讜诇讗 谞讛讬专讗 诇讬 讚讗"讻 讛讬讻讬 注专讬讘 转谞讗 讚诪转谞讬转讬谉 讘讛讚讬 讛谞讬 讛讗 讚讛讬 拽专讘谉 诇讗 讗讜讻诇 诇讱 讚讛讛讬讗 讜讚讗讬 讻驻砖讟讛 讛讬讗 讻讚讗讬转讗 讘驻"拽 [讚祝 讬讙.] 诪砖讜诐 讚讛讜讬 讻谞砖讘注 讘讞讬讬 拽专讘谉 讜转讜 讚讻讜诇讛 住讜讙讬讬谉 诇讗 讗转讬 砖驻讬专 诇讛讗讬 驻讬专讜砖讗 诇讻讱 谞专讗讛 诇驻专砖 讻驻砖讟谉 砖诇 讚讘专讬诐 讚专讬砖讗 讻驻砖讟讛 拽专讘谉 诇讗 讗讜讻诇 诇讱 讛拽专讘谉 诇讗 讗讜讻诇 诇讱 诪讜转专 讚讛讗 诇讗 拽讗诪专 诪讬讚讬 讜讘讻讬 讛讗讬 诇讬砖谞讗 讚讗转讬 砖驻讬专 讘讞讚 讟注诪讗 诇讗 讚讞讬拽 诇诪讚专砖讬讛 讘转专讬 讟注诪讬 讗讘诇 讘讗讜诪专 诇拽专讘谉 诇讗 讗讜讻诇 诇讱 讚诇讗 讗转讬 砖驻讬专 讻驻砖讟讬讛 讘讞讚 讟注诪讗 诪砖讜诐 讚讗讬讻讗 诇诪"讚 讬转讬专讗 讚专讬砖 诇讛 讘转专讬 讟注诪讬 讚讛"拽 诇拽专讘谉 讬讛讗 诇驻讬讻讱 诇讗 讗讜讻诇 诇讱 讜诇讛讻讬 讗拽砖讬谞谉 诪住讬驻讗 讚讜拽讗 讜驻专讬拽 讗讘讬讬 讚住讬驻讗 讚诪转谞讬' 讘讗讜诪专 诇讗 拽专讘谉 讘砖转讬 转讬讘讜转 讚注讘讬讚 讞讜诇讬谉 诪讛 砖诇讗 讬讗讻诇 讜讗注"讙 讚诪讻诇诇讗 [诪砖诪注] 讚讬讛讗 拽专讘谉 诪讛 砖讗讜讻诇 诇讬转 诇讬讛 诇专"诪 诪讻诇诇 诇讗讜 讗转讛 砖讜诪注 讛谉 讜诪转谞讬转讗 讚讗住专 专"诪 讘讗讜诪专 诇拽专讘谉 讘转讬讘讛 讗讞转 讚讚专讬砖 诇讬讛 讘转专讬 讟注诪讬 诇拽专讘谉 讬讛讗 诇驻讬讻讱 诇讗 讗讜讻诇 诇讱 (讗) (诪讜转专) 讘讗讜诪专 拽专讘谉 诇讗 讗讜讻诇 诇讱 讚诇讗 讚专砖讬 讘讬讛 讘转专讬 讟注诪讬 讜讛讗讜诪专 诇讗 拽专讘谉 诇讗 讗讜讻诇 诇讱 讗住讜专 讚讚专砖讬谞谉 诪讻诇诇 诇讗讜 讛谉 讛讗 诪讛 砖讗讜讻诇 讬讛讗 拽专讘谉:



讙讬专住转 专砖"讬 讝"诇 诇讗 砖讘讜注讛 诇讗 讗讜讻诇 诇讱 讗住讜专. 讜驻讬' 讚讟注诪讗 诪砖讜诐 讚讗诪专讬谞谉 讜讝讛 砖诇讗 讬讗讻诇 诇讗 讬讛讗 讘砖讘讜注讛 讛讗 诪讛 砖讗讜讻诇 讬讛讗 讘砖讘讜注讛 讜诇讬转讗 讚讛讗 诪转谞讬' 专"诪 讛讬讗 讚诇讬转 诇讬讛 诪讻诇诇 诇讗讜 讛谉 讗讘诇 讛讙专住讗 讛谞讻讜谞讛 讻诪讜 砖讻转讜讘 讘讛诇讻讜转 专讘讬谞讜 讝"诇 砖讘讜注讛 诇讗 讗讜讻诇 诇讱 讛砖讘讜注讛 砖讗讜讻诇 诇讱 诇砖讘讜注讛 诇讗 讗讜讻诇 诇讱 讗住讜专 讜讗讜拽讬诪谞讗 讘讙诪' 诪爪讬注转讗 讘讗讜诪专 砖讘讜注讛 砖讗讬 讗讜讻诇 诇讱 讜讛讗 讚讛砖讘讜注讛 诇讗讜 讚讜拽讗 讗诇讗 讚谞拽讬讟 诇讛 转谞讗 讗讙讘 专讬讛讟讗 讚专讬砖讗 讚拽转谞讬 拽专讘谉 讻拽专讘谉 诇拽专讘谉 讛讬诇讻讱 讘讬谉 讘讗讜诪专 砖讘讜注讛 砖诇讗 讗讜讻诇 诇讱 讘讬谉 讘讗讜诪专 砖讘讜注讛 砖诇讗 讗讜讻诇 讗讜 砖讘讜注讛 砖讗讬 讗讜讻诇 讗住讜专 讜专讬砖讗 驻砖讬讟讗 讗诇讗 诪砖讜诐 诪爪讬注转讗 谞拽讟 诇讬讛 讜讘住讬驻讗 讚讗诪专 诇砖讘讜注讛 诇讗 讗讜讻诇 诇讱 讗砖诪讜注讬谞谉 讚讛讗 谞诪讬 讚专砖讬谞谉 诇讬讛 讘转专讬 讟注诪讬 诇专讘讬 诪讗讬专 诇砖讘讜注讛 讬讛讗 诇驻讬讻讱 诇讗 讗讜讻诇 诇讱 讜讗讬转 谞住讞讬 讚讙专住讬 谞诪讬 讛讬 砖讘讜注讛 诇讗 讗讜讻诇 诇讱 讗住讜专 讜讗讬讻讗 诇驻专讜砖讬 讚讛讗 拽诪"诇 讚讗注"讙 讚讗诪专 讛讬 讚诪砖诪注 讞讬讬 讜讚讻讜讜转讬讛 讘讗讜诪专 讛讬 拽专讘谉 诇讗 讗诪专 讻诇讜诐 讛讻讗 讙讘讬 砖讘讜注讛 讗住讜专 讚讘砖讘讜注讛 诇讬讻讗 诇诪讬诪专 讚诇讬讛讜讬 讚注转讬讛 诇讗讬砖转讘讜注讬 讘讞讬讬 砖讘讜注讛 讜讻谉 驻讬' 诪讜专讬 谞专"讜 讜讛砖转讗 讚驻专讬砖讗 住讬驻讗 讚诪转谞讬' 讚诪讬讬专讬 讘砖讘讜注讛 讚诇讗 讗转讗 讘讗讜诪专 诇讗 砖讘讜注讛 讗诇讗 讻驻砖讟讛 讘砖诇讗 讗诪专 诇讗 讛讬讗 讛谞讜转谞转 讚专讬砖讗 谞诪讬 讘拽专讘谉 讚讻讜讜转讛 讘砖诇讗 讗诪专 诇讗 拽专讘谉 讻驻讬专讜砖 讘转专讗 讚驻专讬砖谞讗 诇注讬诇:





驻讬专讜砖 讛专讗"砖

讛诇讱 讛专讬 讛讜讗 讘讘诇 讬讞诇 诪讛诇讱 诇讗 讗诪专. 讛讱 住讬驻讗 诇讗 讗讬爪讟专讬讻讗 讻诇诇 讚讻讬讜谉 讚拽转谞讬 讗讻诇 讛专讬 讛讜讗 讘讘诇 讬讞诇 诪诪讬诇讗 讬讚注谞讗 讚讗诐 讛诇讱 讛专讬 讛讜讗 讘讘诇 讬讞诇 讗诇讗 诇讚讬讜拽讗 讗讬爪讟专讬讱 诇讗砖诪讜注讬谞谉 讚诇讗 诪砖讻讞转 讛诇讱 讘讬讜诐 讛诪讞专转 讗诇讗 讘讚讬注讘讚 讜诇讗 诇讻转讞讬诇讛 诪砖讜诐 讚诇讻转讞讬诇讛 讗讻诇 讛讻讻专 讜诇讗 讞讬讬砖讬谞谉 砖诪讗 讬诇讱 诇诪讞专:



讗诪专 专讘 谞讞诪谉. 讗诇讬讘讗 讚专讘 讬讛讜讚讛 讘专 驻诇讜讙转讬讛 拽讗 诪转专抓:



讜讛讗 诪谉 讛转讜专讛 拽讗 诪砖讜注讘讚 诇讛. 讛讗 诇讗 拽砖讬讗 诇讬讛 讛讬讗讱 讞诇 讛谞讚专 讘诇砖讜谉 讛讝讛 讚讛讗 讘注讬谞谉 注讚 砖讬讗住专 讛讞驻抓 注诇讬讜 讜讛讜讗 讗住专 讗转 谞驻砖讜 诪诇砖诪砖 注诪讛 讜讘讻讛"讙 诇讗 讛讜讬 谞讚专 诪砖讜诐 讚驻砖讬讟讗 诇讬讛 讚讗讬讬专讬 讘讗讜住专 讛转砖诪讬砖 注诇讬讜 讻讙讜谉 讚讗诪专 讛谞讗转 [转砖诪讬砖讱 注诇讬] 讜诪砖讜诐 讚讻讘专 讚拽讚拽 讘诇' 砖讗谞讬 讬砖谉 讚诇讗 讛讜讬 讚讜拽讗 诇讗 讞砖 诇讚拽讚拽 讘讻讗谉 讗诇讗 讛讗 拽砖讬讗 诇讬讛 讻讬讜谉 讚诪砖讜注讘讚 诇讛 砖讞讬讬讘 讘注讜谞转讛 讛讬讗讱 讬讻讜诇 诇讛驻拽讬注 砖注讘讜讚讛 讜讛讜讬 讻诪讜 讗讜住专 驻讬专讜转 讞讘讬专讜 注诇 讞讘讬专讜 讚讗讬谉 讘讜 诪诪砖:



讘讗讜诪专 讛讗转 转砖诪讬砖讱 注诇讬. 讜讬砖 诇讜 讻讞 诇讗住讜专 讗"注 砖诇讗 讬讛谞讛 诪诪谞讛:



诪转讬' 拽专讘谉 诇讗 讗讜讻诇 诇讱 诪讜转专. 诪诇转讗 讚驻砖讬讟讗 讛讬讗 讗诇讗 诪砖讜诐 讗讬讚讱 谞拽讟讬讛 讜砖"诪 讚专讘讬 诪讗讬专 讛讬讗:



讛讗 拽专讘谉 砖讗讜讻诇 诇讱. 诇讗砖诪讜注讬' 讚讘讞讬讬 拽专讘谉 拽讗 诪砖转讘注:



诇拽专讘谉 诇讗 讗讜讻诇 诇讱. 诇讗砖诪讜注讬谞谉 讚砖谞讬 诇讬讛 诇专讘讬 诪讗讬专 讘讬谉 诇拽专讘谉 讘砖讘讗 讘讬谉 诇拽专讘谉 讘驻转讞:





讛诪讗讬专讬

讻讘专 讘讬讗专谞讜 讘诪砖谞转谞讜 讘诪讛 砖讗诪专 讘讗讜诪专 诇讗砖转讜 拽讜谞诐 砖讗谞讬 诪砖诪砖讬讱 砖讛讜讗 讘讘诇 讬讞诇 讚讜拽讗 讘讗讜诪专 讛谞讗转 转砖诪讬砖讱 注诇讬 讬砖 诪驻专砖讬诐 砖诇讗 住讜祝 讚讘专 砖讬讗诪专 讻谉 讗诇讗 讘砖讗诪专 拽谞诐 砖讗谞讬 诪砖诪砖讬讱 谞注砖讛 讻讗讜诪专 讛谞讗转 转砖诪讬砖讱 注诇讬 讚砖讗谞讬 诪砖诪砖讬讱 砖转讬 诇砖讜谞讜转 诪砖诪注 讗讞讚 诇讗住讜专 讛谞讗转讜 注诇讬讛 讜讗讞讚 诇讗住讜专 讛谞讗转讛 注诇讬讜 讜住转诐 谞讚专讬诐 诇讛讞诪讬专 讜讚谞讬谉 讘讜 诇讗住讜专 讛谞讗转讛 注诇讬讜 讻讚讬 砖讬讞讜诇 讛谞讚专 诪爪讚 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 讜诇诪讚谞讜 砖讛讘注诇 砖讗诪专 诇讗砖转讜 讛谞讗转 转砖诪讬砖讬 注诇讬讱 讗讬谞讜 讻诇讜诐 砖讛专讬 诪砖讜注讘讚 讛讜讗 诇讛 讗讘诇 讗诪专 讛谞讗转 转砖诪讬砖讱 注诇讬 讛讜讬 谞讚专 讜讻谉 讛讗砖讛 砖讗诪专讛 诇讘注诇讛 讛谞讗转 转砖诪讬砖讬 注诇讬讱 讗讬谞讜 讻诇讜诐 讜讗讬谉 爪专讬讱 诇讛驻专 讛谞讗转 转砖诪讬砖讱 注诇讬 讗住讜专讛 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 讜爪专讬讱 诇讛驻专 诇讛:



讛诪砖谞讛 讛砖诇讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讛讜讗 砖讗诪专 拽专讘谉 诇讗 讗讜讻诇 诇讱 讛拽专讘谉 砖讗讜讻诇 诇讱 诇讗 拽专讘谉 诇讗 讗讜讻诇 诇讱 诪讜转专 砖讘讜注讛 诇讗 讗讜讻诇 诇讱 讛砖讘讜注讛 砖讗讜讻诇 诇讱 诇讗 砖讘讜注讛 诇讗 讗讜讻诇 诇讱 讗住讜专 讝讛 讞讜诪专 讘砖讘讜注讜转 诪讘谞讚专讬诐 讜讞讜诪专 讘谞讚专讬诐 诪砖讘讜注讜转 讻讬爪讚 讗诪专 拽讜谞诐 住讜讻讛 砖讗谞讬 注讜砖讛 诇讜诇讘 砖讗谞讬 谞讜讟诇 转驻诇讬谉 砖讗谞讬 谞讜转谉 讘谞讚专讬诐 讗住讜专 讜讘砖讘讜注讜转 诪讜转专 砖讗讬谉 谞砖讘注讬谉 诇注讘讜专 注诇 讛诪爪讜转 讗诪专 讛专"诐 讚注 讻讬 砖讗讜讻诇 讬讜专讛 讗爪诇诐 注诇 砖讛讜讗 讬讗讻诇 讜讬讜专讛 讙诐 讻谉 注诇 砖诇讗 讬讗讻诇 讜专讗讬讛 注诇 讝讛 诪讞讘讜专 讛注谞讬谞讬诐 讛谞讛 讗诐 讬讻专讬讞讛讜 讞讘专讜 砖讬讗讻诇 讜讞讝专 讜谞砖讘注 讜讗诪专 砖讘讜注讛 砖讗讜讻诇 诇讱 讗讝 讗住讜专 注诇讬讜 诇讗讻讜诇 诪诪谞讜 讚讘专 讜诪讘讜讗专 讛讜讗 砖讗诪专讜 讙诐 讻谉 诇讗 讗讜讻诇 诇讱 拽专讘谉 砖讗讜讻诇 诇讱 诇讗 讬讜专讛 讝讛 讻诪讬 砖讛讜讗 砖诐 讻诇 诪讛 砖讬讗讻诇 讗爪诇讜 讻拽专讘谉 讗诪谞诐 注谞讬谉 讝讛 讛讚讘讜专 砖讛讜讗 谞砖讘注 讘拽专讘谉 讛谞讛 讻讗诇讜 讗诪专 讘砖讘讜注讛 讛拽专讘谉 讜讗诪专讜 讘谞讚专讬诐 讗住讜专 诇驻讬 砖讛讜讗 讗住专 注爪诐 讛讚讘专 讗砖专 诇讗 转转拽讬讬诐 诪爪讜讛 讗诇讗 讘讛讬讜转讜 诪讜转专 讻诪讜 砖讬讗住讜专 住讻讛 讝讜 注诇讬讜 讛谞讛 砖诐 讬砖讬讘转讛 注讘讬专讛 讜讬讛讬讛 讚讜诪讛 诇讜 讘讜 讻诪讜 砖诇讗 讬诪爪讗 注专讘 讛驻住讞 讘诇转讬 诪爪讛 砖讛讬讗 讗住讜专讛 讘讗讻讬诇讛 讻诪讜 砖讬讛讬讛 讟讘诇 讗讜 讛拽讚砖 讗砖专 讬讗住专 注诇讬讜 讗讻讬诇转讜 诇驻讬 砖讛讬讗 诪爪讜讛 讛讘讗讛 讘注讘讬专讛 讜讝讛讜 讛讛讬拽砖 讜讬讛讬讜 讛谞讚专讬诐 讬讞讜诇讜 注诇 讻诇 注谞讬谉 讬转讞讬讬讘 讗住讜专 讝讛 讛注谞讬谉 讘讟讜诇 诪爪讜转 注砖讛 讗诪谞诐 讻讗砖专 诇讗 讞讬讬讘 注爪诪讜 拽专讘谉 讻讗砖专 注砖讛 诪爪讜讛 讛谞讛 讬讛讬讛 讗驻砖专 砖讬拽讬讬诐 讛谞讚专 讜讬注砖讛 讛诪爪讜讛 讻诪讜 砖讬讗诪专 注诇讬 讻讗砖专 诇讗 讛谞讬讞 转驻讬诇讬谉 讜诇讝讛 讛讜讗 诪讞讜讬讬讘 讜讻讗砖专 诇讗 讬谞讬讞诐 讬讞讜讬讬讘 拽专讘谉:



讗诪专 讛诪讗讬专讬 拽专讘谉 诇讗 讗讜讻诇 诇讱 诪讜转专 讻诇讜诪专 砖讗诐 诇砖讘讜注讛 讛讜讗 诪转讻讜讬谉 讻诇讜诪专 讘拽专讘谉 讗谞讬 讗讜诪专 砖诇讗 讗讜讻诇 诇讱 讗讬谉 砖讘讜注讛 讘拽专讘谉 讜讗诐 讛讜讗 诪转讻讜讬谉 诇谞讚专 讻诇讜诪专 拽专讘谉 注诇讬 诪讛 砖诇讗 讗讜讻诇 诇讱 讛专讬 讛讜讗 讗讜诪专 砖讬讛讗 拽专讘谉 诪讛 砖诇讗 讬讗讻诇 讛讗 诪讛 砖讬讗讻诇 诇讗 拽专讘谉 讗诇讗 讞诇讬谉 讜讻谉 讛诇讻讛 讛拽专讘谉 砖讗讜讻诇 诇讱 诪讜转专 讜讝讜 讗诐 讘诇砖讜谉 砖讘讜注讛 讻讬讜谉 讻谉 讛讚讬谉 讗诇讗 砖诪讻诇 诪拽讜诐 讬砖 诇讞讜砖 砖诪讗 诇诇砖讜谉 谞讚专 讻讬讜谉 讜讛讬讗讱 诪讜转专 砖讛专讬 讬砖 讛转驻住讛 讗祝 讘诇讗 讻祝 讛砖诪讜砖 砖讗讬谉 讛诇讻讛 讻专' 讬讛讜讚讛 讚砖谞讬 诇讬讛 讘讬谉 拽专讘谉 诇讻拽专讘谉 讻讘专 驻讬专砖谞讜讛 讘住讜祝 驻专拽 专讗砖讜谉 讘讗讜诪专 讛讗 拽专讘谉 讜讝讛讜 诇砖讜谉 砖讘讜注讛 专"诇 讘讞讬讬 讛拽专讘谉 讜讗讬谉 砖讘讜注讛 讘拽专讘谉 讜讻谉 讛诇讻讛 讛讗 拽专讘谉 砖讗讜讻诇 诇讱 讗住讜专 讗注"驻 砖讗讬谉 讘讜 讻祝 讛讚诪讬讜谉 诇拽专讘谉 诇讗 讗讜讻诇 诇讱 诪讜转专 讝讜 讜讚讗讬 讗讬谞讛 讛诇讻讛 讗诇讗 诇讚注转 专讘讬 诪讗讬专 讛讬讗 砖谞讜讬讛 讜诇讗 诇拽专讘谉 拽讗诪专 砖讝讜 讗祝 诇专讘讬 诪讗讬专 讗住讜专讛 砖讛专讬 驻讬专讜砖讛 诇拽专讘谉 讬讛讗 诪讛 砖讗转讛 讗讜诪专 诇驻讬讻讱 诇讗 讗讜讻诇 诇讱 讗诇讗 砖讗诪专 讘讛讚讬讗 诇讗 拽专讘谉 诇讗 讗讜讻诇 诇讱 讜诇注谞讬谉 驻住拽 讗住讜专 砖讛专讬 诪讻诇诇讜 讗转讛 砖讜诪注 讛讗 诪讛 砖讗讜讻诇 讬讛讗 拽专讘谉 讗诇讗 砖讗讬谉 专讘讬 诪讗讬专 住讜讘专 诪讻诇诇 诇讗讜 讜讻讜' 讜诪讻诇 诪拽讜诐 讘讬谉 诇拽专讘谉 讘讬谉 诇讗 拽专讘谉 砖谞讬讛诐 讗住讜专讬诐 讗诐 诇讗 拽专讘谉 诪讻诇诇 诇讗讜 讜诇讚注转 讞讻诪讬诐 讜讗诐 诇拽专讘谉 诇讚讘专讬 讛讻诇 诇讞讻诪讬诐 诪驻谞讬 砖诪驻专砖讬诐 讘讜 诇讗 拽专讘谉 讜诇专' 诪讗讬专 诪驻谞讬 砖谞注砖讛 讻讗讜诪专 诇拽专讘谉 讬讛讗:





转讜住驻讜转 专讬"讚

讛讬诇讱 讛专讬 讛讜讗 讘讘诇 讬讬讞诇 讚讘专讜 诪讛诇讱 诇讗 讗诪专 诇讱 专讘 讬讛讜讚讗 讛"讛 讚诇讬转谞讬 诪讛诇讱 讗讬讬讚讬 讚拽转谞讬 专讬砖讗 讗讘诇 讚诇讗 诪讬转谞讬 诇讬' 讗讜讻诇 转谞讗 住讬驻讗 讛讬诇讱 诇讗 讬讻讜诇转讬 诇讬讬砖讘 讻诇诇:



讜讛讗 诪谉 讛转讜专讛 诪砖注讘讚 诇讛 驻讬' 讻砖讗诪专 拽讜谞诐 砖讗谞讬 诪砖诪砖讬讱 讛讻讬 诪砖诪注 诪讛 砖讗谞讬 诪砖诪砖讬讱 讬讛讗 讗住讜专 注诇讬讱 讻拽讜谞诐 讜诪砖讜诐 讛讻讬 诪拽砖讬' 讚讛讜讗 诪砖讜注讘讚 诇讛 讜诪讛 讻讞 讬砖 诇讜 诇讗住讜专 讚讘专 讞讘讬专讜 注诇 讞讘讬专讜 讜讗诐 讛讜讗 专讜爪讛 诇讗住讜专 讛谞讗转 讛转砖诪讬砖 注诇讬讜 爪专讬讱 诇讜诪专 讘诇砖讜谉 讝讛 拽讜谞诐 砖讗转 诪砖诪砖谞讬 讚诪砖诪注 诪讛 砖讗转 诪砖诪砖谞讬 讗住讜 专注诇讬 讘拽谞 讜住 讜诪讛讚专 讘讗讜诪专 讛谞讗转 转砖诪讬砖讱 注诇讬 驻讬' 讻讙讜谉 讚讗诪专 诇讛 拽讜谞诐 砖讗转 诪砖诪砖谞讬 讗' 谞诪讬 讚讗诪专 诇讛 拽谞讜诐 注诇讬 诪讛 砖讗谞讬 诪砖诪砖讱 讚诪砖诪注 讘驻讬专讜砖 砖诇讗 讗住专 讛转砖诪讬砖 讗诇讗 注诇讬' 讜讗注"讙 讚诪"诪 谞诪爪讗 砖诪讜谞注 讛转砖诪讬砖 诪讗砖转讜 砖讛讜讗 诪砖讜注讘讚 诇讛 讗驻"讛 讻讬讜谉 砖注爪诪讜 讗住专 讘转砖诪讬砖 讗住讜专 讛讜讗 讻讚专讘 讻转谞讗:



驻讬住拽讗 拽专讘谉 诇讗 讗讜讻诇 诇讱 讛拽专讘谉 砖讗讜讻诇 诇讱 诇拽专讘谉 诇讗 讗讜讻诇 诪讜转专 砖讘讜注讛 诇讗 讗讜讻诇 诇讱 讛砖讘讜注讛 砖讗讜讻诇 诇讱 诇砖讘讜注讛 诇讗 讗讜讻诇 诇讱 讗住讜专 讜讝讛 讞讜诪专 讘砖讘讜注讜转 诪讘谞讚专讬诐 驻讬' 讻诇 讗诇讜 砖诇砖 诇砖讜谞讜转 讘砖讘讜注讜转 谞转驻住讬谉 讗讘诇 讘谞讚专讬诐 讗讬谞谉 谞转驻砖讬谉 砖讗诐 讗诪专 拽专讘谉 诇讗 讗讜讻诇 诇讱 讗讬谞讜 讻诇讜诐 砖诇讗 讗住专 注诇讬讜 砖讜诐 讚讘专 讗讘诇 讗诐 讗诪专 砖讘讜注讛 诇讗 讗讜讻诇 诇讱 讛讜"诇 砖谞砖讘注 砖诇讗 讬讗讻诇 诇讜 讜讛"讛 砖讙诐 讘讗讜讻诇 讬砖 讞讬诇讜拽 讘讬谞讬讛诐 砖讗诐 讗诪专 砖讘讜注讛 砖讗讜讻诇 诇讱 讛讜讗 讞讬讬讘 诇讗讻讜诇 讜讗诐 讗诪专 拽专讘谉 砖讗讜讻诇 诇讱 讗住讜专 诇讜 诇讗讻讜诇 讗讘 诪"诪 砖转讬 讛诇砖讜谞讜转 谞转驻砖讬谉 讛讗讬 讻讬 讚讬谞讬' 讜讛讗讬 讻讬 讚讬谞讬' 讗讘诇 拽专讘谉 诇讗 讗讜讻诇 诇讱 讛讜 讗诪讜专转 砖讗讬谞讜 谞转驻砖 讻诇诇 讛拽专讘谉 砖讗讜讻诇 诇讱 讗拽讬诪谞讗 讘砖诇讛讬 驻讬专拽讗讟 拽诪讗 讻讙讜谉 讚讗诪专 讛讜讗 拽专讘谉 砖诪砖讱 讘讛讘专转 讛讛"讗 讜诪砖诪注 讚讘讞讬讬 拽专讘谉 拽讗诪专 讗讘诇 讛讗 砖讘讜注讛 砖讗讜讻诇 诇讱 讗注驻"讬 砖诪砖讱 讘讛讘专转 讛讛"讗 讗讬谉 诇讜 砖讘砖讘讜注讛 谞砖讘注 砖讗讬谉 讗讚诐 诪转驻讬住 砖讘讜注讛 讘砖讘讜注讛 讜讻讱 讚讜诪讛 讗砖讘讜注讛 砖讗讜讻诇 诇讱 讗注"驻 砖诪砖讱 讘讛讘专转 讛讛"讗 讻诪讜 砖讘讜注讛 砖讗讜讻诇 诇讱 讜讗讘讬讬 讚诪讜拽讬 诇诪转谞讬' 讘诪住专讘谉 讚讜拽讗 讘讛砖讘讜注讛 砖讗讜讻诇 诇讱 诪砖诪注 讚诇讗 讗讻讬诇 讗讘诇 讛拽专讘谉 砖讗讜讻诇 诇讱 讗注"讙 讚讛讜讜 诪住专讘讬谉 讘讬' 讜讛讗讬 砖讗讜讻诇 讚讗诇 讗讻讬诇谞讗 诪砖诪注 诪"诪 讘讞讬讬 拽专讘谉 谞 砖讘注 砖诇讗 讬讗讻诇 讜诇驻讬' 诪讜转专 讜专讘 讗砖讬 讚诪转专抓 诇诪转谞讬' 砖讗讬 讗讜讻诇 讚讜拽讗 讘砖讘讜注讛 讛讜讗 讗住讜专 讗讘诇 讘拽专讘谉 讗注"讙 讚讗诪专 砖讗讬 讗讜讻诇 诪讜专转 诪砖讜诐 讚谞砖讘注 讘讞讬讬 拽专讘谉 诇拽专讘谉 诇讗 讗讜讻诇 诪讜拽讬诪谞讗 讘讙诪专讗 讻讙讜谉 讚诪砖讱 讘诇诪"讚 讚诪砖诪注 诇讗 拽专讘谉 讬讛讗 诪讛 砖诇讗 讗讜讻诇 诇讱 讜讗注"讙 讚诪讻诇 诇讗 诪砖诪注 讛讗 诪讛 砖讗讜讻诇 讬讛讗 拽专讘谉 讛讗 诇讬转 诇讬' 诇专"诪 讻诇诇讗 讜诇讬' 诪讜转专 讗讘诇 诪"诪 讘诪砖谞讛 诇拽专讘谉 讻转讜讘 讘诇 讗讗' 砖讗诐 讛讬讛 讻转讜讘 讗' 讘诪砖谞讛 诇讗 讛讬讬谞讜 诪拽砖讬诐 注诇讬' 讛讛讬讗 讚转谞谉 讘驻"拽 诇拽专讘谉 诇讗 讗讜讻诇 诪讜拽讬诪谞讗 讘讙诪专讗 讻讙讜谉 讚诪砖讱 讘诇诪"讚 讚诪砖诪注 诇讗 拽专讘谉 讬讛讗 诪讛 砖诇讗 讗讜讻诇 诇讱 讜讗注"讙 讚诪讻诇 诇讗 诪砖诪注 讛讗 诪讛 砖讗讜讻诇 讬讛讗 拽专讘谉 讛讗 诇讬转 诇讬' 诇专"诪 讻诇诇讗 讜诇驻讬' 诪讜转专 讗讘诇 诪"诪 讘诪砖谞讛 诇拽专讘谉 讻转讜讘 讘诇讗 讗' 砖讗诐 讛讬讛 讻转讜讘 讗' 讘诪砖谞讛 诇讗 讛讬讬谞讜 诪拽砖讬诐 注诇讬' 讛讛讬讗 讚转谞谉 讘驻"拽 诇拽专讘谉 诇讗 讗讜讻诇 诇讱 专"诪 讗讜住专 讗"讜 讘诇讗 讗诇祝 讻转讜讘 诪砖"讛 讗拽砖讬' 注诇讛. 讜转讬专爪谞讜 讚讛讻讗 讻讙谉 砖诪砖讱 讘讛讘专转 讛诇诪"讚 讜诪砖诪注 讻讗诇讜 讗诪专 诇讗 拽专讘谉 讜住讬驻讗 谞诪讬 讚拽转谞讬 诇砖讘讜注讛 诇讗 讗讜讻诇 诇讱 讗住讜专 讛诐 讛"谞 诪诇讛 讗讞转 讗诪专 讗讜讗注"驻 砖诪砖讱 讛诇' 讗住讜专 讛讜讗 讚讛讻讬 诪砖诪注 诇砖讘讜注讛 注诇讬 砖诇讗 讗讜讻诇 诇讱 讗讘诇 讘诇拽专讘谉 诇讗 讗讜讻诇 诇讱 讗讬谉 诇讜诪专 砖谞砖讘注 讘拽专讘谉 砖诇讗 讬讗讻诇 砖讗诐 讻谉 讛讬转讛 讚注转讜 讗讬谞讜 讻诇讜诐 讚讛讜"诇 谞砖讘注 讘拽专讘谉 讗讘诇 讘砖讘讜注讛 讛讜讗 诇砖讜谉 讬驻讛 砖谞砖讘注 砖诇讗 讬讗讻诇 讜讗注"驻 砖诪砖讱 讛诇' 诪砖诪注讜转 讬驻讛 讬砖 诇讛 砖谞砖讘注 砖诇讗 讬讗讻诇 讜诪"讛 讗住讜专. 讜讛诪驻专砖 驻讬专砖 诇讗 砖讘讜注讛 诇讗 讗讜讻诇 诇讱 讗住讜专 讜讗驻讬' 诇专"诪 讚讛讻讬 讙诪专讬' 讘诪住' 砖讘讜注讜转 讚讘砖讘讜注讛 讗讬转 诇讬' 诇专"诪 诪讻诇诇 诇讗讜 讗转讛 砖讜诪注 讛谉 讜讻讱 专讗讬转讬 砖驻讬专砖 讙诐 讛诪讜专讛 讘专讬砖 驻专拽 砖讘讜注讜转 讘转专讗 诇讗 砖讘讜注讛 诇讗 讗讜讻诇 诇讱 诇讗 讬讛讗 注诇讬 讘讗讬住讜专 砖讘讜注讛 诪讛 砖诇讗 讗讜讻诇 诪砖诇讱 讛讗 诪讛 砖讗讜讻诇 讬讛讗 讘讬讗住讜专 砖讘讜注讛 讜拽砖讬讗 诇讬 诇讛讗讬 驻讬' 讟讜讘讗 讚讻讬讜谉 讚讚讬讬拽谞讗 讘讙诪' 讜讗讜拽讬诪谞讗 讻专"诪 讜讻讬 讗诪专 诇拽专讘谉 诇讗 讗讜讻诇 诇讱 讘诪砖讱 讛诇' 讛讜讬 诪讜转专 诪砖讜诐 讚诪砖诪注 诇讗 拽专讘谉 讬讛讗 诪讛 砖诇讗 讗讜讻诇 讛讗 诪讛 砖讗讜讻诇 讬讛讗 拽专讘谉 讜诇驻讬' 砖专讬 讚诇讬转 诇讬' 诪讻诇诇讗 讛讬讻讗 讗砖讻讞谉 讚砖谞讬 诇谉 诇专"诪 讘讬谉 谞讚专讬诐 诇砖讘讜注讜转 讝讛 讛讚讘专 诇讗 谞诪爪讗 讘砖讜诐 诪拽讜诐 讘转诇诪讜讚. 讜讘砖诇讛讬 驻专拽 砖讘讜注讜转 讛注讚讜转 讚转谞谉 讗诇 讬专讘讛 讬讘专讻讱 讜讬讬讟讬讘 诇讱 专"诪 诪讞讬讬讘 讜讞讻诪讬诐 驻讜讟专讬诐 诪拽砖讛 注诇讛 讘讙诪专讗 讜讛讗 诇讬转 诇'讬 诇专"诪 诪讻诇诇 诇讗讜 讗转讛 砖讜诪注 讜诪转专抓 讗讬驻讜讱 讜诇讗 诪转专抓 讗注"讙 讚讘讻诇 讛转讜专讛 诇讬转 诇讬' 讘砖讘讜注讛 讗讬转 诇讬' 讻讚诪驻专砖 讛讗讬 诪驻专砖 砖"诪 讚讘讻诇 讚讜讻转讗 诇讬转 诇讬' 诪讻诇讗 讜转讜 诪转专抓 讛转诐 讚讘诪诪讜谞讗 诇讬转 诇讬' 诪讻诇诇讗 讗讘诇 讘讗讬住讜专讗 讗讬转 诇讬' 讜讘讻诇 讚讜讻转讗 拽讗诪专 讚讗讬转 诇讬' 讜诇讗 诪驻诇讬讙 讘讬谉 谞讚专 诇砖讘讜注讛 讗诇讗 讘讻诇 讗讬住讜专讗 讚讗讜专讬讬转讗 讚诇讗 砖讬讬讱 讘讬' 诪诪讜谞讗 讗讬转 诇讬' 诪讻诇诇讗. 讜诇驻讜诐 讛讗讬 转讬专讜爪讗 讗讬转 诇谉 诇诪讬诪专 讚讘讻诇 转谞讬 讚讗诪专 讘谞讚专讬诐 讚讗诇 讗诪专 诪讻诇诇讗 诇讗讜 专"诪 讛讬讗 讗诇讗 转谞讗 讗讞专讬谞讗 讻讚讗诪专谉 讘驻讬专拽讬谉 讚诇注讬诇 讘讛诇讞讜诇讬谉 砖讗讜讻诇 诇讱 讛讗讬 转谞讗 住讘专 诇讬' 讻讜讜转讬' 讘讞讚讗 讚诇讬转 诇讬' 诪讻诇诇讗 讜驻诇讬讙 注诇讬' 讘讞讚讗 讚讗讬诇讜 专"诪 讚讜拽讗 讘诪诪讜谞讗 诇讬转 诇讬' 讗讘诇 讛讗 讬转谞讗讬 讚讘讗讬住讜专讗 谞诪讬 诇讬转 诇讬 '讜诇注讜诇诐 诇讗 诪爪讬谞讜 诪讬 砖讞讬诇拽 讘讬谉 谞讚专讬诐 诇砖讘讜注讜转 讜讗诇讜 讗诪专 诇讗 砖讘讜注讛 诇讗 讗讜讻诇 诇讱 讘讞讜诇诐 诇讗 讛讬讛 讗讜诪专 讛转谞讗 讚讛讜讛 诪砖诪注 讘驻讬' 诇讗 讬讛讗 砖讘讜注讛 诪讛 砖诇讗 讗讜讻诇 讛讗 诪讛 砖讗讜讻诇 讬讛讗 砖讘讜注讛 讜诇讬转 诇讬讛 诇讛讗讬 转谞讗 诪讻诇诇讗 讜讛讗讬 讚拽转谞讬 讗住讜专 诪砖讜诐 讚讗诪专 诇砖讘讜注讛 砖讗注"驻 砖诪砖讱 讛诇诪"讚 讛讻讬 诪砖诪注 诇砖讘讜注讛 讗谞讬 谞砖讘注 砖诇讗 讗讜讻诇 诇讱:





砖讬讟讛 诪拽讜讘爪转

拽讜谞诐 砖讗讬 讗转 谞讛谞讬转 诇讬 注讚 讛讞讙 讜讻讜'. 讚讛讬讬谞讜 讚讜诪讬讗 讚砖讗讬谞讬 讘砖讬谞讛 诇诪讞专 讗诐 讗讬砖谉 讛讬讜诐. 讜诪讜转专转 诇讬诇讱 讗讞专 讛驻住讞 砖讛专讬 诇讗 讛讚讬专讛 诇讬诇讱 讗诇讗 注讚 讛驻住讞. 讛诇讻讛 诇驻谞讬 讛驻住讞 讗住讜专讛 诇讗 讛诇讻讛 诇讗. 讻诇 讝诪谉 砖诇讗 讛诇讻讛 诇讛 诇驻谞讬 讛驻住讞 诇讗 诪讬转住专讬谞谉 诇讛 诪砖讜诐 砖诪讗 转诇讱 诇讗讞专 讛驻住讞 讗诇诪讗 讘转谞讗讛 谞诪讬 诪讝讚讛专. 讛讜讗 讛讚讬谉 讚讗驻讬诇讜 诇讗 讛诇讻讛 讗住讜专讛 讗诇讗 讚讜拽 诇讛讱 讙讬住讗 讛诇讻讛 讗住讜专讛 讜诇讜拽讛 讻讜' 讗住讜专讛 讘注诇诪讗 讻诇讜诪专 讗讬住讜专讗 讘注诇诪讗 讛讜讗 讚讗讬讻讗 诇诪讬诪专 讚诇讗 转讗讻诇 诪砖讜诐 砖诪讗 转诇讱 讚讘转谞讗讛 诇讗 诪讬讝讚讛专. 讗讻诇 诪诪谞讜 讛讬讜诐 讛专讬 讝讛 讘讘诇 讬诇讱 讻诇讜诪专 讬讛讗 讝讛讬专 砖诇讗 讬诇讱. 讗诇诪讗 诪讚拽讗诪专 诇讬讛 砖诇讗 讬讗讻诇 讚讗讬驻砖专 讚讗讻讬诇 讜诇讗 讞讬讬砖讬谞谉 砖诪讗 讬诇讱 讚讗讬 讗讬转讗 讚讞讬讬砖讬谞谉 讗讬讘注讬 诇讬讛 诇诪讬转谞讬 讗诇 讬讗讻诇 诪诪谞讜 讛讬讜诐 砖诪讗 讬诇讱 诇诪讞专 讜拽砖讬讗 诇专讘 讬讛讜讚讛 讚讗诪专 讗诇 讬砖谉 讛讬讜诐 砖诪讗 讬砖谉 诇诪讞专. 驻讬专讜砖. 


诪讛诇讱 诇讗. 讜讗祝 注诇 讙讘 讚拽转谞讬 讛诇讱 讛专讬 讛讜讗 讘讘诇 讬讞诇 讜注诇 讻专讞讱 诇讗 诪讬转谞讬 诇讬讛 诪讛诇讱 讛专讬 讛讜讗 讘讘诇 讬讞诇 讚讗讬 讗讬讻讗 诪砖讜诐 讘诇 讬讞诇 讛讬讻讬 拽转谞讬 砖诪讛诇讱 诇讻转讞诇讛. 讗诇讗 讛讻讬 拽讚讬讬拽 讛诇讱 讛专讬 讛讜讗 (讘)讘诇 讬讞诇 讛诇讱 讗讬谉 讗讘诇 诪讛诇讱 诇讻转讞诇讛 讜诇讬讻讗 讘诇 讬讞诇 诇讗. 讛讻讬 讙专住讬谞谉 讗诪专 专讘 谞讞诪谉 讛讜讗 讛讚讬谉 讚诇讬转谞讬 诪讛诇讱 讜专讘 谞讞诪谉 讗诇讬讘讗 讚专讘 讬讛讜讚讛 拽讗 诪转专抓. 讜讛讻讬 拽讗诪专 讛诇讱 讗讬谉 诪讛诇讱 诇讗. 讜讗诐 讗讬转讗 讚讗讻诇 讚讜拽讗 讗诐 讻谉 诇讬转谞讬 诪讛诇讱 诇讗砖诪讜注讬谞谉 讚讗讬谞讜 讬讻讜诇 诇讗讻讜诇 诇讻转讞讬诇讛. 讻诇讜诪专 讚讻讬讜谉 讚讗诪专讬谞谉 讚讛讗讜诪专 讻讻专 讝讛 注诇讬 讛讬讜诐 讗诐 讗诇讱 诇诪讞专 讜拽转谞讬 诪转谞讬转讬谉 讚诪讛诇讱 诇诪讞专 诇讻转讞诇讛 讛讗 讜讚讗讬 拽讗 诪砖诪注 诇谉 讚诇讗 讛讜转专 诇讜 诇讗讻讜诇 讗诪砖 诪砖讜诐 讻讱 诪讜转专 诇讜 诇讬诇讱 讛讬讜诐 诇讻转讞诇讛. 讜讗诪专 专讘 谞讞诪谉 诇转专讜爪讛 讗诇讬讘讗 讚专讘 讬讛讜讚讛 讛讜讗 讛讚讬谉 讚讛讜讛 诇讬讛 诇诪讬转谞讬 诪讛诇讱 讜讻讜'. 讛专砖讘"讗 讝"诇. 
讜讻转讜讘 讘砖讬讟讛 注诇讬 诇砖讜谉 谞讚专 讛讜讗 讜讛讻讬 拽讗诪专 讛专讬 讛讜讗 注诇讬 砖诇讗 讗讜讻诇 讛讬讜诐 讗讻诇 讛专讬 讘讘诇 讬诇讱 诇讗讜转讜 诪拽讜诐 诪驻谞讬 砖讛讜讗 诪讬讞诇 讗转 谞讚专讜 诇诪驻专注. 讚诪讚拽转谞讬 讗讻诇 诪讻诇诇 讚诪讜转专 讛讜讗 诇讗讻讜诇 诇讻转讞诇讛 讘讗讜转讜 讬讜诐 注爪诪讜 讜转讬讜讘转讗 讚专讘 讬讛讜讚讛. 讜拽诪讛讚专 讗讬讚讱 诪讬 拽转谞讬 讗讜讻诇 讚诪砖诪注 诇讻转讞诇讛 讗讻诇 拽转谞讬 讚讬注讘讚 讜讗讻诇 讛专讬 讘讘诇 讬诇讱. 讛讙"讛: 注讜讚 砖诪注讬谞谉 驻讬专讜砖 讗讞专 诪讛诇讱 诇讗. 驻讬专讜砖 讚讬谉 讛诇讱 拽转谞讬 讗讘诇 讚讬谉 讚诪讛诇讱 诇讗 讗砖诪注讬谞谉 讚诇讬转谞讬 讛讻讬 讻讻专 讝讛 注诇讬 诪讞专 讗诐 讗诇讱 讛讬讜诐 诪讛诇讱 讛讬讜诐 讜讗讬谞讜 讞讜砖砖 砖诪讗 讬讗讻诇 诇诪讞专. 讜诪讚诇讗 转谞讬讬讛 诇讛讗讬 注谞讬谞讗 讚诇讬砖诪注讬谞谉 讘讬讛 讚讬谞讗 讚诪讛诇讱 讚讗住讜专 诇讬诇讱 讜拽砖讬讗 诇转专讜讬讬讛讜 讚讗诪专讬 讚讘专讬 讛讻诇 讘讗讬住讜专讗 诪讝讚讛专. 讜诪砖谞讬 讗诪专 专讘 讬讛讜讚讛 讜讻讜' 讚讛讜讗 讛讚讬谉 讚诇讬转谞讬 讚讬谞讗 讚诪讛诇讱 讜讗讬讬讚讬 讚拽转谞讬 专讬砖讗 讗讻诇 讚诇讗 诪讬转谞讬 讗讜讻诇 砖讛专讬 讗住专 讛讬讜诐 注诇讬讜 转谞讗 住讬驻讗 谞诪讬 讚讬谉 讚讛诇讱 讜砖讬讬专讬讛 诇讚讬谞讗 讚诪讛诇讱 讜诇讗 诪砖讜诐 讚讗住讜专. 讗讬诪讗 住讬驻讗 讛诇讱 诇讗讜转讜 诪拽讜诐 讛专讬 讛讜讗 讘讘诇 讬讞诇 讚诇讜拽讛 诪驻谞讬 砖讞诇诇 讗转 谞讚专讜 诪讚拽转谞讬 讛诇讱 诪讻诇诇 讚诇讻转讞诇讛 诇讗 诪爪讬 诇讛诇讱 讜诪讚拽讗诪专 诇讗 诪爪讬 诇讛诇讱 诪讻诇诇 讚讻讚讗讻诇讬讛 诇讻讻专 诪讗转诪讜诇 注住拽讬谞谉 讚讗讬 讘讚诇讗 讗讻诇 诇讬讻讗 诪砖讜诐 讘诇 讬讞诇 讚讘专讜. 讗诇诪讗 讗讬讻讗 讚讗讻讬诇 讜拽砖讬讗 诇专讘 讬讛讜讚讛. 讜诪砖谞讬 诇注讜诇诐 诪讛诇讱 诇讻转讞诇讛 讜讘讚讬谉 讛讜讗 谞诪讬 讚诇讬转谞讬 讚诪讛诇讱 诇讻转讞诇讛 讗诇讗 讗讬讬讚讬 讚拽转谞讬 专讬砖讗 讗讻诇 讜诇讗 诪转谞讬 诇讬讛 讗讜讻诇 讚诇讗 诪爪讬 诪转谞讬 讗讜讻诇 讻讚专讘 讬讛讜讚讛 讚讞讬讬砖讬谞谉 砖诪讗 讬诇讱 诇讗讜转讜 诪拽讜诐 驻诇讜谞讬 转谞讗 谞诪讬 住讬驻讗 讛诇讱. 诇讗 讗专讬砖讗 讚拽诪讛讚专 讗诇讗 诪讬诇转讗 讗讞专讬转讬 讛讬讗 讜讛讻讗 讻讙讜谉 讚注讘专 讜讗讻诇讛 诪讗转诪讜诇 注住拽讬谞谉 讜讛讻讬 拽讗诪专 讗祝 注诇 讙讘 讚讗诪讬谞讗 讚讘讛讗 讚诪讛诇讱 诇讻转讞讬诇讛 讝讬诪谞讬谉 讚讗诐 讛诇讱 诇讜拽讛 诪砖讜诐 诇讗讜 讚诇讗 讬讞诇 讚讘专讜 讜讻讙讜谉 讚讗讻诇讬讛 诇讻讻专 诪讗转诪讜诇 诪讚注转. 注讚 讻讗谉. 
讜讝讛 诇砖讜谉 讛专讗"诐 讝"诇: 讬砖 住驻专讬诐 讚讙专住讬 讛诇讱 讛专讬 讝讛 讘讘诇 讬讞诇 住讬驻讗 讚讘专讬讬转讗 诪讛诇讱 诇讗 拽转谞讬. 驻讬专讜砖 讚讬谉 讛诇讱 拽转谞讬 讗讘诇 讚讬谉 讚诪讛诇讱 诇讗 讗砖诪注讬谞谉 讜诇讬转谞讬 讛讻讬 讻讻专 讝讛 注诇讬 诇诪讞专 讗诐 讗诇讱 讛讬讜诐 诪讛诇讱 讛讜讗 讛讬讜诐 讜讗讬谉 诇讞讜砖 砖诪讗 讬讗讻诇讛讜 诇诪讞专. 讜诪讚诇讗 拽转谞讬 讛讻讬 讗诇诪讗 讗住讜专 诇讬诇讱 讜拽砖讬讗 诇专讘 谞讞诪谉 讚讗诪专 诪讜转专 诇讬砖谉. 讗诪专 诇讱 专讘 谞讞诪谉 讛讜讗 讛讚讬谉 讚诇讬转谞讬 讚讬谞讗 讚诪讛诇讱 砖诪讜转专 讜讗讬讬讚讬 讚拽转谞讬 专讬砖讗 讗讻诇 讚诇讗 诪爪讬 诇诪讬转谞讬 讗讜讻诇 砖讛专讬 讗住专讜 讛讬讜诐 注诇讬讜 转谞讗 住讬驻讗 讚讬谉 讚讛诇讱 讜讚讬诇讙 讚讬谉 讚诪讛诇讱 讜讛讜讗 讛讚讬谉 讚诪讜转专. 拽砖讬讗 诇讬 讘讙讜讛 讚诪讗讬 拽讗诪专 讚诇讗 诪爪讬 诇诪讬转谞讬 讗讜讻诇 讜讛讗 诇专讘 谞讞诪谉 诪拽砖讬 讜诇讚讬讚讬讛 讘讟讜讘 讛讬讛 讬讻讜诇 诇诪讬转谞讬 讗讜讻诇 砖讛专讬 诪转讬专 诇讬砖谉 讛讬讜诐. 讜讗讬驻砖专 讚讻讬 讗诪专 讚诇讗 诪转谞讬 诇讬讛 讗讜讻诇 诇讗讜 诇诪讬诪专讗 砖诇讗 讬讛讗 诪讜转专 讚讜讚讗讬 诇专讘 谞讞诪谉 讗讜讻诇 讛讜讗 诇讻转讞诇讛. 讗诇讗 诇讜诪专 讚诇讗 诪讬转谞讬 诇讬讛 讛讻讬 诪砖讜诐 讚诇讗讜 诇讬砖谞讗 讚转谞讗 讛讜讗 诇诪讬转谞讬 讗讜讻诇 讛专讬 讛讜讗 讘讘诇 讬诇讱. 讗诪谞诐 诇驻讬 讝讜 讛讙专住讗 谞讬讞讗 砖驻讬专. 讗讬讻讗 讚讗诪专讬 讗讻诇 讛专讬 讛讜讗 讘讘诇 讬诇讱 讛诇讱 讛专讬 讛讜讗 讘讘诇 讬讞诇 讗讻诇 讗讬谉 讗讘诇 讗讜讻诇 诇讗 讜转讬讜讘转讗 讚专讘 谞讞诪谉. 讗诪专 诇讱 专讘 谞讞诪谉 讛讜讗 讛讚讬谉 讚诇讬转谞讬 讗讜讻诇 讜讗讬讬讚讬 讚拽转谞讬 住讬驻讗 讛诇讱 讚诇讗 诪讬转谞讬 诇讬讛 讛讜诇讱 转谞讗 专讬砖讗 讗讻诇. 讜诪讬 砖讬讚注 诇注砖讜转 讙专住讗 讞讚砖讛 讬讻讜诇 讛讬讟讘 诇讛拽砖讜转 诇专讘 讬讛讜讚讛 讻诪讜 讛砖讬讟讛 讚诇诪注诇讛 讚诪转谞讬转讬谉 讚诪讗讞专 讛驻住讞 讛专讬 讛讜讗 讘讘诇 讬讞诇 讜讻讜' 讛讻讬 谞诪讬 讬讻讜诇 诇讛拽砖讜转 讻讱 讛诇讱 讛专讬 讛讜讗 讘讘诇 讬讞诇 讜讗讬 诇讗 讗讻诇 诪讗讬 讘诇 讬讞诇 讗讬讻讗 讜讬转专抓 讚讗讬 注讘专 讜讗讻诇 讜讛诇讱 讻诪讜 讛砖讬讟讛 砖诇诪注诇讛. 讜讬砖 砖讛讬讜 讚讜讞拽讬诐 诇讬砖讘 讙讬专住转 诪讛诇讱 讜注诪诇 讛讜讗 讘注讬谞讬. 注讚 讻讗谉. 


讗诪专 专讘 谞讞诪谉. 驻讬专讜砖 专讘 谞讞诪谉 诪转专抓 讗诇讬讘讗 讚专讘 讬讛讜讚讛 讘专 驻诇讜讙转讬讛 讛讜讗 讛讚讬谉 讚讛讜讛 诇讬讛 诇诪讬转谞讬 诪讛诇讱 讗诇讗 讗讬讬讚讬 讚拽转谞讬 专讬砖讗 讗讻诇 讚诇讗 诪讬转谞讬 诇讬讛 讗讜讻诇 讚讛讗 诇专讘 讬讛讜讚讛 讗讬谞讜 讗讜讻诇 诇讻转讞诇讛 转谞讗 谞诪讬 讛诇讱. 讜诇讗 讙专住讬谞谉 讗诪专 诇讱 专讘 谞讞诪谉. 讛专谞讘"讬 讝"诇. 


讜讛讗 诪谉 讛转讜专讛 诪砖讜注讘讚 诇讛 讜讛专讬 讛讜讗 诪讘讟诇 讛诪爪讜讛 诪砖讗专 讻住讜转 讜注讜谞讛. 讜讛讗 讚谞讚专讬诐 讞诇讬谉 注诇 讚讘专 诪爪讜讛 讻讚讘专 讛专砖讜转 讛讗 诪讜拽诪讬谞谉 诇讛 诇拽诪谉 讘诪讬 砖转诇讛 讛讗讬住讜专 讘讞驻抓 讚讗诪专 讬砖讬讘转 住讜讻讛 注诇讬 讚讗讬谞讜 谞专讗讛 讻诪讘讟诇 诪爪讜讛. 讗讘诇 拽讜谞诐 砖诇讗 讗砖讘 讘住讜讻讛 诇讗 讞讗讬诇 砖谞专讗讛 讻诪讘讟诇 诪爪讜讛 诪讗讞专 砖转诇讛 讛讗讬住讜专 讘注爪诪讜 讜讛讻讗 谞诪讬 转诇讛 讘注爪诪讜 砖讗诪专 拽讜谞诐 砖讗谞讬 诪砖诪砖讱. 讘讗讜诪专 讛谞讗转 转砖诪讬砖讱 注诇讬 砖转诇讛 讛讗讬住讜专 讘讛谞讗转讜. 讜讬砖 诪驻专砖讬诐 讜讛讗 诪砖讜注讘讚 诇讛 讜讗诐 讻谉 讗讬讱 讬讻讜诇 诇讗住讜专 讙讜驻讜 砖讗讬谞讜 砖诇讜. 讜拽砖讛 拽爪转 讚讛讗 讙讜驻讜 诇诪爪讜讛 诪砖讜注讘讚 讜讗诐 讻谉 诇诪讛 诇讬 拽专讗 讚讚专砖讬谞谉 讚讘专讜 讛讜讗 讚讗讬谞讜 诪讬讞诇 讗讘诇 诪讬讞诇 诇讞驻爪讬 砖诪讬诐. 讜专讗砖讜谉 注讬拽专. 讛专讗"诐 讝"诇. 


讜讝讛 诇砖讜谉 砖讬讟讛: 讜讛讗 诪谉 讛转讜专讛 诪砖讜注讘讚 诇讛 诇砖诪砖 注诪讛. 讜讛讙讜祝 注爪诪讜 诪砖讜注讘讚 诇砖诪砖讛 讘注诇 讻专讞讜 讜讻讬讜谉 讚讙讜驻讜 讗讬谞讜 讘专砖讜转讜 讗爪诇 转砖诪讬砖 讛讬讗讱 讗讜住专 讚讘专 砖讗讬谞讜 讘专砖讜转讜 诇注讘讜专 讘诇讗 讬讞诇. 讜诇讗 讚诪讬 诇讗讜诪专 拽讜谞诐 住讜讻讛 砖讗谞讬 注讜砖讛 讚住转诐 谞讚专 讞诇 注诇 诪爪讜讛 讻讘专砖讜转讜 讗讘诇 讛讗 讘讗讜住专 注诇 讗讞专讬诐 讛讜讗 讜诇讗 注砖讛 讻诇讜诐. 讛讙"讛: 讜讻诇 讝讛 讗讬谞讜 谞专讗讛 讚诪讛 诇讬 讗诐 诪砖讜注讘讚 诇诪爪讜讛 讚住讜讻讛 诪讛 诇讬 讗诐 诪砖讜注讘讚 诇诪爪讜转 转砖诪讬砖 讗砖转讜 讜讻砖讗诪专 拽讜谞诐 住讜讻讛 砖讗谞讬 注讜砖讛 讗诪讗讬 讗诪专讬 诇拽诪谉 讘诪转谞讬转讬谉 讚讘谞讚专讬诐 讗住讜专. 讜诪爪讗转讬 驻讬专讜砖 讗讞专 讚讛讻讬 驻专讬讱 讗诪讗讬 讗讬转讬讛 讘讘诇 讬讞诇 讜讛讗 诪砖注讘讚 诇讛 诪谉 讛转讜专讛 讜讛专讬 讛讜讗 诪讘讟诇 诪爪讜讛. 讜讗祝 注诇 讙讘 讚谞讚专讬诐 讞诇讬诐 注诇 讚讘专 诪爪讜讛 讛讗 诪讜拽诪讬谞谉 诇讛 诇拽诪谉 讘诪讬 砖转诇讛 讛讗讬住讜专 讘讞驻抓 讻讙讜谉 讚讗诪专 讬砖讬讘转 住讜讻讛 注诇讬 讜讗讬谞讜 谞专讗讛 讻诪讘讟诇. 讗讘诇 讗诪专 拽讜谞诐 砖诇讗 讗砖讘 讘住讜讻讛 诇讗 讞讬讬诇 诇驻讬 讚谞专讗讛 讻诪讘讟诇 诪讗讞专 砖转诇讛 讛讗讬住讜专 讘注爪诪讜 讜讛讻讗 谞诪讬 转诇讛 讛讗讬住讜专 讘注爪诪讜 讻讬讜谉 讚讗诪专 拽讜谞诐 砖讗谞讬 诪砖诪砖讱. 讜诪砖谞讬 讘讗讜诪专 讛谞讗转 转砖诪讬砖讱 注诇讬 砖转诇讛 讛讗讬住讜专 讘转砖诪讬砖 讗砖转讜 讜诇讗 讻讜'. 注讚 讻讗谉. 


讜讛讗 诪谉 讛转讜专讛 诪砖注讘讚 诇讛 讚讻转讬讘 砖讗专讛 讻住讜转讛 讜注讜谞转讛 诇讗 讬讙专注. 驻讬专讜砖 讗诐 讻谉 讛讬讗讱 讬讻讜诇 诇讗住讜专 注诇讬讛 讗转 讙讜驻讜 砖讛讜讗 诪砖讜注讘讚 诇讛. 讜讗驻讬诇讜 诪讚专讘谞谉 诇讬讻讗 讘诇 讬讞诇 讚讗讬谉 讗讚诐 讗讜住专 驻讬专讜转 讞讘专讜 注诇 讞讘专讜 讗驻讬诇讜 诪讚专讘谞谉. 讛专谞讘"讬 讝"诇. 


讜讝讛 诇砖讜谉 讛专讬讟讘"讗 讝"诇: 讗拽砖讬谞谉 讜讛讗 诪谉 讛转讜专讛 讜讻讜'. 讜讗"转 讜讻讜' 讻讻转讜讘 讘讛专"谉 讝"诇. 讜驻住拽 专"讬 讜讛讜讗 讛讚讬谉 讚讗诇诪讜讛 谞诪讬 诇砖注讘讜讚讬讛 讚讘注诇 讞讜讘 讚讗讬 诇讗 讻诇 讗讚诐 砖讬砖 注诇讬讜 讞讜讘 讬讗住讜专 谞讻住讬讜 注诇 讘注诇 讞讜讘讜 讘拽讜谞诐 讻讚讬 诇讗住专谉 注诇讬讜 诇讛驻拽讬注 讞讜讘讜. 注讚 讻讗谉. 


讜讗讜拽讬诪谞讗 讘讗讜诪专 讛谞讗转 转砖诪讬砖讱 注诇讬. 讻诇讜诪专 砖讗住专 讗转 讗砖转讜 诇注爪诪讜 讜讜讚讗讬 讚讗讚诐 讗讜住专 驻讬专讜转 注爪诪讜 诇注爪诪讜. 讜讗祝 注诇 讙讘 讚讘讟诇讛 诪讬谞讬讛 诪爪讜转 注讜谞讛 讛讗 拽讬讬诪讗 诇谉 讚谞讚专讬诐 讞诇讬诐 注诇 讚讘专 诪爪讜讛 讻讚讗讬转讗 诇注讬诇 诪砖讜诐 讚谞讚专讬诐 讗讬住讜专 讞驻爪讗 讛讜讗 讜讛专讬 讝讛 讗住专 诇注爪诪讜 讗转 讙讜祝 讗砖转讜. 讜讛讗 讚讗讜拽讬诪谞讗 诇讛 诇诪转谞讬转讬谉 讘讗讜诪专 讛谞讗转 转砖诪讬砖讬讱 注诇讬 诇讗讜 诇诪讬诪专讗 讚讗诪专 讛讻讬 讚讛讗 诇讗 诪讚讻专 拽讜谞诐 讛谞讗转 转砖诪讬砖讬讱 讗诇讗 转诇诪讜讚讗 讛讜讗 讚讗拽爪专 讘诇讬砖谞讬讛 讜讻讙讜谉 讚讗诪专 拽讜谞诐 讛谞讗转 转砖诪讬砖讱 注诇讬. 讜讻讬 转讬诪讗 讗讻转讬 讚讘专 砖讗讬谉 讘讜 诪诪砖 讛讜讗 讚拽讜谞诐 讛谞讗讛 拽讗诪专 讜讛谞讗讛 讚讘专 砖讗讬谉 讘讜 诪诪砖 讛讜讗. 讬砖 诇讜诪专 讻讙讜谉 讚讗诪专 拽讜谞诐 诪讛 砖讗谞讬 诪砖诪砖讬讱 讚讛讬讬谞讜 讙讜驻讗 讜讛讻讬 诪砖诪注 诇讬砖谞讗 拽讜谞诐 讬讛讗 诇讬 讙讜驻讱 砖讗谞讬 诪砖诪砖 讘讬讱 讜讗讬住讜专讬讛 讗驻讬诇讜 讚讗讜专讬讬转讗. 讜讗祝 注诇 讙讘 讚诪转谞讬转讬谉 拽转谞讬 拽讜谞诐 讛谞讗转 转砖诪讬砖讬讱 诇讗 讚拽. 讗讬 谞诪讬 拽讜谞诐 讛谞讗转 转砖诪讬砖讱 讻讚拽转谞讬 讜讘诇 讬讞诇 讚专讘谞谉 诪讬讛讗 讗讬讻讗 讜讚讬讬拽讗 谞诪讬 讚专讬砖讗 讚拽讜谞诐 砖讗谞讬 诪讚讘专 砖讗谞讬 诪讛诇讱 砖讗谞讬 讬砖谉 讻讜诇讛讜 讗讜拽讬诪谞讗 讘讙诪专讗 讘讘诇 讬讞诇 讚专讘谞谉. 讛专谞讘"讬 讝"诇. 


砖讗专讛 讻住讜转讛 讜注讜谞转讛. 注讜谞讛 讝讜 注讜谞转 转砖诪讬砖 讜讛讗讬 拽专讗 讻转讬讘 讘讗诪讛 讛注讘专讬讛 砖诇拽讞讛 诇讜 讘注诇讛 诇讗砖讛. 讜诪砖谞讬 诪转谞讬转讬谉 讘诪讗讬 注住拽讬谞谉 讘讗讜诪专 诇讛 讛谞讗转 转砖诪讬砖讱 注诇讬 讻诇讜诪专 讛谞讗讛 砖讬砖 诇讬 诪转砖诪讬砖讱 转讗住专 注诇讬 讚讬讻讜诇 诇讗住讜专 讛谞讗转讛 注诇讬讜 讚诇讗 谞讬讞讗 诇讬讛 讘转砖诪讬砖 讗讘诇 注爪诪讜 讗讬谞讜 讬讻讜诇 诇讗住讜专 讛讜讗讬诇 讜砖注讘讚转讜 转讜专讛 诇讻讱. 讚讗诪专 专讘 讻讛谞讗. 讻诇讜诪专 讜讗砖讻讞谉 谞诪讬 讚讗诪专 专讘 讻讛谞讗 讚讘讻讛讗讬 讙讜讜谞讗 诪爪讬 讗讬谞讬砖 诇讗住讜专 注诇讬讜 讛谞讗转 转砖诪讬砖讜 注诇 讗砖转讜. 讛讗讜诪专 诇讘注诇讛 转砖诪讬砖讬 讬讗住专 注诇讬讱 讻讜驻讬谉 讗讜转讛 讜诪砖诪砖转讜 讚诇讗 诪爪讬 驻拽注 砖注讘讜讚讛 砖讛讬讗 拽谞讜讬讛 诇讜 诇转砖诪讬砖讜 讻讚讻转讬讘 讻讬 讬拽讞 讗讬砖 讗砖讛. 讛讙"讛: 讜诇驻讬 砖讻转讘转讬 讘讛讙"讛 讬砖 诇讜诪专 讘驻砖讬讟讜转 讛谞讗转 转砖诪讬砖讬 注诇讬讱 讻讜' 讚讜诪讛 诇拽讜谞诐 砖诇讗 讗砖讘 讘住讜讻讛 讚转讜诇讛 讛讗讬住讜专 讘注爪诪讛 讜诇讗 讞讗讬诇 谞讚专 (讚讞讚讗) 讚讛讜讬讗 讻诪讘讟诇转 诪爪讜讛. 讗讘诇 讘讗讜诪专转 转砖诪讬砖讱 注诇讬 讗讝 转讜诇讛 讛讗讬住讜专 讘转砖诪讬砖讜 讜讛讜讬 讻讗讜诪专 讬砖讬讘转 住讜讻讛 注诇讬 讚讗诪专讬谞谉 诇拽诪谉 讚讞讗讬诇 谞讚专 (讗讘诇) 讜诇驻讬讻讱 讗诪专讛 讛谞讗转 转砖诪讬砖讱 转讗住专 注诇讬 讗住讜专 诇砖诪砖讛 讚讛讛讬讗 诇讗 谞讬讞讗 诇讛 讘转砖诪讬砖. 讜讛讻讗 谞诪讬 讛谞讗转 转砖诪讬砖讛 讛讜讗 讗讜住专 注诇讬讜 讛讬诇讻讱 注讜讘专 讘诇讗 讬讞诇. 讚讘专 讛讗住讜专 诇讜. 砖讗住专 注诇 注爪诪讜. 砖讬讟讛. 


讜讻讚专讘 讻讛谞讗. 砖谞讜转谉 讟注诐 讘讚讘专 砖拽讜谞诐 讛谞讗转 转砖诪讬砖讱 注诇讬 诪讜注讬诇 诇讘诇 讬讞诇 诇驻讬 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜. 讬砖 诪驻专砖讬诐 诪砖讜诐 诇驻谞讬 注讜专 讜讛讜讬 讻诪讜 讛讛讬讗 讚诇拽诪谉 讚讛讬讻讗 讚讗诪专 讬砖讬讘转 住讜讻讛 注诇讬 讚爪专讬讱 诇讛转讬专. 讛专讗"诐 讝"诇. 


讜讻讚专讘 讻讛谞讗 讚讗诪专 讛谞讗转 转砖诪讬砖讬 注诇讬讱 驻讬专讜砖 (砖诇讗) 讗砖讛 砖讗诪专讛 诇讘注诇讛 讻谉 讻讜驻讬谉 讗讜转讛 讜诪砖诪砖转讜. 驻讬专讜砖 讞讚讗 讚讗讬转 讘讛 转专转讬 拽讗诪专 讞讚讗 砖诇讗 讞诇 讛谞讚专 砖诇讗 讻诇 讛讬诪谞讛 砖转讗住讜专 注爪诪讛 诇讘注诇讛 讚砖注讘讜讚讬 诪砖注讘讚讗 诇讬讛 讚讗讬谉 讗讚诐 讗讜住专 驻讬专讜转 讞讘专讜 诇讞讘专讜 讜讗驻讬诇讜 诪讚专讘谞谉. 讜注讜讚 砖讛讜讗 诪讜转专 诇讻讜驻讛 讘讻讱 讜诇讬讻讗 诪砖讜诐 讜诇驻谞讬 注讜专 诇讗 转转谉 诪讻砖讜诇. 转砖诪讬砖讱 注诇讬 驻讬专讜砖 砖讗讜住专转 讘注诇讛 注诇 注爪诪讛 诇转砖诪讬砖 讗住讜专 砖讗讬谉 诪讗讻讬诇讬谉 诇讜 诇讗讚诐 讚讘专 讛讗住讜专 诇讜. 讚讛讗 拽讗住专讛 讘注诇讛 注诇讬讛. 讜讛讗 谞诪讬 讞讚讗 讚讗讬转 讘讛 转专转讬 拽讗 诪砖诪注 诇谉 讞讚讗 砖讛讗讬住讜专 讞诇 讜讗住讜专讛 诇讜 讜注讜讚 砖讛讜讗 讗住讜专 诇讻讜驻讛 讘讻讱 砖讗讬谉 诪讗讻讬诇讬谉 诇讗讚诐 讚讘专 讛讗住讜专 诇讜 诪砖讜诐 讜诇驻谞讬 注讜专 诇讗 转转谉 诪讻砖讜诇. 讜讛讗 讚专讘 讻讛谞讗 谞诪讬 讗讬 讚讗诪专讛 讛讻讬 讛谞讗转 转砖诪讬砖讱 诇讬讻讗 讗讬住讜专讗 讚讗讜专讬讬转讗 讚讛讗 讚讘专 砖讗讬谉 讘讜 诪诪砖 讛讜讗. 讗诇讗 讘诇 讬讞诇 讚专讘谞谉. 讗讬 谞诪讬 讻讙讜谉 讚讗诪专讛 拽讜谞诐 讙讜驻讱 注诇讬 诇转砖诪讬砖 讜专讘 讻讛谞讗 讛讜讗 讚诇讗 讚拽 讘诇讬砖谞讬讛 诪砖讜诐 讚诇讗讜 诇讛讗讬 讚讬谞讗 拽讗 谞讞讬转 讗诇讗 诇讗砖诪注讬谞谉 讚讗讬讻讗 诇讗讬驻诇讜讙讬 讘讬谉 讚讗住专讛 注爪诪讛 诇讘注诇讛 讜讘讬谉 讚讗住专讛 讘注诇讛 诇注爪诪讛 讜诪讻诇 诪拽讜诐 讚讗诪专讛 讘诇讬砖谞讗 转专讬爪讗 注住讬拽讬. 讛专谞讘"讬 讝"诇. 


诪转谞讬' 砖讘讜注讛 砖讗谞讬 讬砖谉 讜讻讜'. 讜讗祝 注诇 讙讘 讚诇讗 讗诪专 注讬谞讬 讘砖讬谞讛 诪驻谞讬 砖讛砖讘讜注讛 讞诇讛 讗驻讬诇讜 注诇 讚讘专 砖讗讬谉 讘讜 诪诪砖 讜诇讗 讚诪讬 诇谞讚专讬诐 讚讘谞讚专讬诐 讛讜讗 讗讜住专 讛讞驻抓 注诇讬讜 注诇 讻谉 讘注讬谞谉 砖讬讛讗 讘讜 诪诪砖 砖讬讛讗 讛谞讚专 讞诇 注诇讬讜. 讗讘诇 讘砖讘讜注讛 讛讜讗 讗讜住专 注爪诪讜 诪谉 讛讞驻抓 讜讘讙讜驻讜 讬砖 讘讜 诪砖砖讗. 讜讛讻讗 讘讚讗砖转讘注 讘诇讗 转谞讗讬 讗讬讬专讬 讻讬 诪讬讚 砖讬砖谉 讗讜 诪讚讘专 讗讜 诪讛诇讱 注讜讘专 讘讘诇 讬讞诇 讜讗讬谉 爪专讬讱 转谞讗讬 讻诇诇. 讛专讬"抓 讝"诇. 


讜讝讛 诇砖讜谉 砖讬讟讛: 砖讘讜注讛 砖讗讬谞讬 讬砖谉. 砖拽讘诇 注诇 注爪诪讜 讘砖诐 砖讘讜注讛 砖诇讗 讬讬砖谉 讗住讜专 讜讗祝 注诇 讙讘 讚诇讗 讗诪专 注讬谞讬 讘砖讬谞讛 诪驻谞讬 砖讛砖讘讜注讛 讞诇讛 注诇 讚讘专 砖讬砖 讘讜 诪诪砖 讜讙诐 注诇 讚讘专 砖讗讬谉 讘讜 诪诪砖 讚诇讗 讚诪讬 诇谞讚专讬诐 讚讘谞讚专讬诐 讛讜讗 讗讜住专 讗转 讛讞驻抓 注诇讬讜 讜诪砖讜诐 讛讻讬 讘注讬谞谉 砖讬砖 诪诪砖 讘讗讜转讜 讞驻抓 讻讚讬 砖讬讛讗 诪拽讜诐 诇谞讚专 诇讞讜诇 注诇讬讜 讗讘诇 讘砖讘讜注讛 讛讜讗 讗讜住专 讗转 注爪诪讜 诪谉 讛讞驻抓 讜讘讚讬讚讬讛 讛讗 讗讬讻讗 诪砖砖讗 讜讛讬诇讻讱 讞讬讬诇讗 砖讘讜注讛 讗驻讬诇讜 诇讬讻讗 诪砖砖讗 讘讛讛讜讗 讞驻爪讗. 讜讛讻讗 讘讚讗砖转讘注 讘诇讗 转谞讗讛 注住拽讬谞谉 讚讗讬 讘转谞讗讛 讛讜讛 拽讗讬 注诇讛 讘诇讗 讬讞诇 讚讘专讜. 注讚 讻讗谉. 
讜讝讛 诇砖讜谉 讛专讬讟讘"讗 讝"诇: 砖讘讜注讛 砖讗讬谞讬 讬砖谉 砖讗讬谞讬 诪讚讘专 砖讗讬谞讬 诪讛诇讱 讗住讜专. 驻讬专讜砖 诪砖讜诐 讘诇 讬讞诇 讜诪砖讜诐 诇讗 转砖讘注讜 讘砖诪讬 诇砖拽专. 讗讘诇 讘谞讚专讬诐 诇讬讻讗 讗诇讗 讘诇 讬讞诇 讙专讬讚讗. 讛讻讗 讘住讬驻讗 讙专住讬谞谉 砖驻讬专 砖讗讬谞讬 讚砖讘讜注讛 讗讬住讜专 讙专讬讚讗 讛讜讗. 注讚 讻讗谉. 


讛讻讬 讙专住讬谞谉 拽专讘谉 诇讗 讗讜讻诇 诇讱 (讻诇诇) 讻诇讜诪专 讛讗 诪讛 砖讗讜讻诇 诇讱 讬讛讗 讞讜诇讬谉 讜讛讬诇讻讱 诪讜转专. 讜讛讬讻讗 讚讗诪专 谞诪讬 讛讗 拽专讘谉 砖讗讜讻诇 诇讱 诪讜转专 诪砖讜诐 讚讘讛讗 拽专讘谉 谞讚专. 讗讘诇 讛拽专讘谉 砖讗讜讻诇 诇讱 转谞谉 讘诪转谞讬转讬谉 讚诇注讬诇 讘驻专拽 拽诪讗 讚讗住讜专 讚诪砖诪注 拽专讘谉 讬讛讗 诪讛 砖讗讜讻诇 诇讱. 讜住转诪讗 专' 诪讗讬专 讛讬讗 讚讗讬 专' 讬讛讜讚讛 讛讗 讗诪专 讚诇讗 讛讜讬 谞讚专 注讚 讚诇讬诪讗 讚讛讜讬 拽专讘谉. 讜诇拽专讘谉 诇讗 讗讜讻诇 诇讱 诪驻专砖 讘讙诪专讗 讚诇讗 拽专讘谉 讗讬讘注讬讗 诇讬讛 诇诪转谞讬 诪砖讜诐 讛讻讬 砖专讬 专' 诪讗讬专 讚诪讻诇诇 诇讗讜 讗转讛 砖讜诪注 讛谉 诇讗 讗诪专讬谞谉. 讗讘诇 讗诪专 诇拽专讘谉 诪讬转住专 讚讛转诐 讜讚讗讬 讛讻讬 拽讗诪专 诇拽专讘谉 讬讛讗 诇驻讬讻讱 诇讗 讗讜讻诇 诇讱. 诪讜转专. 讗讻诇 讛谞讬 讚讗诪专讬谞谉 拽讗讬. 砖讬讟讛. 


讜讝讛 诇砖讜谉 讛驻讬专讜砖: 拽专讘谉 诇讗 讗讜讻诇 诇讱. 讚诪砖诪注 诪讛 砖诇讗 讗讜讻诇 诇讱 讬讛讗 拽专讘谉 讚诇讗 诪讬讚讬 谞讚专 讜讛专讬 讝讛 诪讜转专. 讜讻谉 讛讗 拽专讘谉 砖讗讜讻诇 诇讱 诪讜转专 讚讘讞讬讬 拽专讘谉 拽讗诪专. 讜讘诪砖谞讛 讟讘专谞讬转 讻转讬讘 讜拽专讘谉 砖讗讜讻诇 诇讱 讻诇讜诪专 讜讘讞讬讬 拽专讘谉 砖讗讜讻诇 诇讱 诪讜转专. 专拽 讘住驻专 诇砖"砖 讻转讬讘 讛讗 拽专讘谉. 讜住驻专讬诐 砖讻转讜讘 讘讛诐 讛拽专讘谉 诪砖诪注 讻讗讬诇讜 讗诪专 讛讗 拽专讘谉. 注讚 讻讗谉. 
讜讝讛 诇砖讜谉 讛专谞讘"讬 讝"诇: 拽专讘谉 诇讗 讗讜讻诇 诇讱 讛拽专讘谉 砖讗讜讻诇 诇讱 诇拽专讘谉 诇讗 讗讜讻诇 诇讱 诪讜转专. 驻讬专讜砖 拽专讘谉 讬讛讗 诪讛 砖诇讗 讗讜讻诇 诇讱 诪讜转专 讚诇讗讜 讻诇讜诐 讛讜讗 讜诇讗 讚专砖讬谞谉 讚讘讜专讬讛 诇转专讬 讟注诪讬 讜诇讬诪讗 拽专讘谉 讬讛讗 诪讛 砖诇讱 诇驻讬讻讱 诇讗 讗讜讻诇 诇讱 讚讗驻讬诇讜 专' 诪讗讬专 诇讗 讚专讬砖 讛讻讬 讗诇讗 讘讗讜诪专 诇拽专讘谉 诇讗 讗讜讻诇 诇讱 讘诇诪"讚 讜砖转讛讗 转讬讘讛 讗讞转. 讛拽专讘谉 砖讗讜讻诇 诇讱 谞诪讬 诪讜转专 讚讻讬讜谉 讚讘讛"讗 拽讗诪专 讛专讬 讛讜讗 讻讗讬诇讜 讛诐 砖转讬 转讬讘讜转 讛讗 拽专讘谉 砖讗讜讻诇 诇讱 讜讻讗讬诇讜 谞砖讘注 讘讞讬讬 拽专讘谉 诪砖转讘注谞讗 砖讗讜讻诇 诪砖诇讱 讚讛讻讬 诪驻专砖 诇讛 讘住讜祝 驻专拽 拽诪讗 讘讗讜诪专 讛讗 拽专讘谉. 诇拽专讘谉 诇讗 讗讜讻诇 诇讱 诪讜转专 讚讗诐 转讬讘讛 讗讞转 讛讬讗 讗诪专讬谞谉 讚讛讻讬 拽讗诪专 诇拽专讘谉 讬讛讗 诪讛 砖诇讗 讗讜讻诇 诇讱 讜诇驻讬讻讱 诪讜转专. 讜讚诇讗 讻专' 诪讗讬专 讚讗讬诇讜 诇讚讬讚讬讛 诇转专讬 讟注诪讬讛 讚专砖讬谞谉 诇讬讛 讜讗住讜专. 讗讘诇 讘讙诪专讗 诪讜拽诪讬谞谉 诇讛 讻专' 诪讗讬专 讜讘讚拽讗诪专 砖转讬 转讬讘讜转 诇讗 拽专讘谉 诇讗 讗讜讻诇 诇讱 讜诇驻讬讻讱 诪讜转专 讚诇讗 讚专砖讬谞谉 讛讗 诪讛 砖讗讜讻诇 诇讱 转讛讗 拽专讘谉 讚诇讬转 诇讬讛 诪讻诇诇 诇讗讜 讛谉. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讚讗讻诇 讗转诪讜诇 讗诐 讛诇讱 讛讬讜诐 讻讜' 谞诪讬 讛诇讱 讛住"讚 砖讗讬谞讜 诪砖诪砖讛 讜讛讗 诪砖转注讘讚讗 讻讜' 讛讚"讗 拽专讘谉 讛拽专讘谉 讻拽专讘谉 砖讗讜讻诇 讻讜' 讻爪"诇:


讘专讗"砖 拽讗 诪转专抓 讛住"讚 讚诪砖注讘讚 诇讛 砖讞讬讬讘 讻讜' 讚讗讬谉 讘讜 诪诪砖 讛住"讚 讻爪"诇:


讘专"谉 砖转讝讛专 诪诇讬讛谞讜转 拽讜讚诐 讛驻住讞 讻讜' 讜讗讬 诪转讬专讛 诇讛 诇讬诇讱 讗转讬讗 讻讜' 讻爪"诇:





专砖"砖

讙诪专讗 讗"专 讛"讛 讗驻讬诇讜 诇讗 讛诇讻讛 讗住讜专讛. 讘转讜专"注 诇拽诪谉 住驻"讝 讛注诇讛 讘爪注"讙 讚讛讗 讻诇 讗诐 讻诇讗讞专 讚诪讬 讜讻诪砖"讻 讛专"谉 诇拽诪谉 (注讟 讘) 讘讚"讛 讗讬诇讬诪讗 (讜讻"诪 诇讛讚讬讗 讘讙讬讟讬谉 注"讘 讘诪砖谞讛 讜讘讙诪专讗 注"砖). 讜诇"谞 讚讛讗 讗诪专 讗讘讬讬 (讘讙讬讟讬谉 砖诐) 讚讗诐 砖转讬 诇砖讜谞讜转 讘诪砖诪注 注"砖. 讜讛讬讻讗 讚诪讜讻讞 讚诪注转讛 拽讗诪专 讛"讛 讻诪讜 砖讗讜诪专 讘驻讬专讜砖 诪注讻砖讬讜 讜讻讚诪讜讻讞 诇讛讚讬讗 诪专讬砖讗 讚诪转谞讬转讬谉. 讜讻"讻 讛专"谉 讘砖讘讜注讜转 驻"讙 讘住讜讙讬讗 讚砖讘讜注讛 砖诇讗 讗讜讻诇 讻讻专 讝讜 讗诐 讗讜讻诇 讝讜. 诇讻谉 讙诐 讘谞讬讚讜谉 砖诇驻谞讬谞讜 讚讛专讬 讞讝讬谞谉 讚专讜爪讛 诇拽讜谞住讛 砖讗诐 转诇讱 诇讘"讗 砖转讗住专 讘讛谞讗转讜 注讚 讛讞讙. 讜讗诐 谞讗诪专 砖诇讗 讻讬讜谉 专拽 诪讗讝 砖转诇讱 诇讗 讬讛讬讛 讛拽谞住 砖讜讛. 讚讗诐 转诇讱 诪讬讚 转讗住专 诪砖讱 专讘 讬讜转专 诪讗砖专 转诇讱 诇讗讞专 讝诪谉. 诇讻谉 讗诪讚讬谞谉 讚注转讬讛 讚诪注讻砖讬讜 拽讗诪专 讜讬讛讬讛 讛诪砖讱 讝诪谉 讛拽谞住 砖讜讛 诇注讜诇诐. 讜注讬' 讘砖"讗 住讬' 爪"讙 讚诪讞诇拽 讻讛"讙 讘讛讗 讚拽讬"诇 讚注"诪 讻讗讜诪专 诪注讻砖讬讜 讚诪讬. 讚讛讬讻讗 讚诪讜讻讞 讗诪专讬谞谉 讚讻讜讜谞转讜 注诇 诇讛讘讗 诪注转 讚讬转拽讬讬诐 讛转谞讗讬:



专"谉 讚"讛 讗讻诇 讛"讛 讘讘诇 讬诇讱. 讜讛讜讛 诪驻专砖讬谞谉 诇讛 诇讻讜诇讛 讘专讬讬转讗 讛讻讬 讻讜'. 讻爪"诇:



专"谉 讚"讛 讜讛讗 诪讛"转 诪砖注讘讚 诇讛 讘住讜驻讜. 诪"诪 讗讬 诪转讛谞讬 讙讜驻讬讛 讘讛讚讬 拽讬讜诐 诪爪讜讛 讻讜'. 讻爪"诇:



专讗"砖 讚"讛 讗专"谞. 讗诇讬讘讗 讻讜'. 诇驻谞讬谞讜 诇"讙 专"谞 讻诇诇:



专讗"砖 讚"讛 讜讛讗 诪讛"转 讻讜'. 讚讘讜专 讝讛 讛讜讗 诪砖讜讘砖 讜讻"谞 诇讛讙讬讛讜. 诪砖讜诐 讚驻砖讬讟讗 诇讬讛 讚讗讬讬专讬 讘讗讜住专 讛转砖诪讬砖 注诇讬讛 讘讙讜驻讜 讚讗诪专 诇讛 拽讜谞诐 讙讜驻讬 砖讗谞讬 诪砖诪砖讱 讜诪砖讜诐 讚讻讘专 讻讜':





讛讙讛讜转 讬注讘"抓

专"谉 讚"讛 讜讛讗 诪谉 讛转讜专讛 诪砖注讘讚 诇讛 讻讜' 讗讘诇 诪状诪 讗讬 诪转讛谞讬 讙讜驻讬' 讘讛讚讬. 谞"讘 讚讜讙诪讗 讛诪转注住拽 讘讞诇讘讬诐 讜讘注专讬讜转 讚讞讬讬讘讬' 砖讻谉 谞讛谞讛:





讙诇讬讜谉 讛砖"住 - 专讘讬 注拽讬讘讗 讗讬讙专

讘讛专"谉 讚"讛 讗讻诇. 砖诇讗 讛讬讛 讝讻讜专 讜讻讜'. 注' 诇拽诪谉 讚祝 讻讛 注"讘 讘讛专"谉 讚"讛 谞讚专讬 砖讙讙讜转:


讘讗"讚 讚讘讻讜专讜转. 爪"诇 讚讻讻专讜转:





讞讬讚讜砖讬 讞转"住

砖讗转 谞讛谞讬转 诇讬 注讚 讛讞讙 讜讻讜' 注讬讬谉 诇拽诪谉 注"讟 注"讘 讘专"谉 讚"讛 讗讬诇讬诪讗 讜讻讜' 讜讗讬讻讗 诇诪讬讚拽 讜讻讜' 注"砖 讜讘驻"讙 讚砖讘讜注讜转 讘讬讗专 讬讜转专 诇讞诇拽 讛讬讻讗 讚讗讬讻讗 诪砖讱 讝诪谉 讜驻讬' 专砖讬' 讗诐 讗专讞抓 讗讝 诪砖诐 讜讗讬诇讱 讬讗住专讜 驻讬专讜转 诪砖讗"讻 讘砖谞讬 讻讻专讜转 讗诐 讗讜讻诇 讝讛 注"砖 讜讗"讻 爪"注 讛讗 讛讻讗 讘住讬驻讗 讬砖 诪砖讱 讝诪谉 讜讬砖 诇驻专砖 讗诐 转诇讻讬 讗讝 诪砖诐 讜讗讬诇讱 转讬讗住专 讛谞讗讛 注讚 讛讞讙 讜诇讗 诪拽讜讚诐 讜拽讜砖讬讗 讝讜 讛注讬专谞讬 诪讜"讞 讛讙讗讜谉 讚拽"拽 驻讜讝谞讗 谞"讬. 讜谞"诇 讘砖诇诪讗 诇拽诪谉 砖驻讬专 驻专讬讱 讬砖 诇驻专砖 讻讜讜谞转 讛谞讜讚专 诪专讞讬爪讛 讜讗讬诇讱 讜诇讗 诪讬讚 讻讬 讛讬讻讬 讚诇讗 转讛讬讛 注讬谞讜讬 谞驻砖 讜诇讗 讬驻专 诇讛 讘注诇讛 讚讛讗 讘砖注转 讛谞讚专 专爪讜谞讛 诇拽讬讬诐 讜诇讗 砖讬驻专 讘注诇讛 诪砖讗"讻 讛讻讗 讛住讘专讗 讘讛讬驻讜讱 讻讬讜谉 砖讻讜讜谞转讜 诇讛讞诪讬专 注诇讬讛 讘讗讬住讜专 砖诇讗 转诇讱 讗"讻 讻诇 诪讛 砖讗驻砖专 诇讛注诪讬住 讗讬住讜专 讬讜转专 注讚讬祝 讟驻讬 讜讻讜讜谞转讜 诪注讻砖讬讜. 讜讻注讬谉 讝讛 讬讜讘谉 诪诪"砖 讛专"谉 砖诐 讘砖讘讜注讜转 诪讙讟 讗诐 诇讗 讘讗转讬 诪讻讗谉 注讚 讬讘"讞 注"砖 讚讗讬 诇讗讜 讚讘拽讜砖讬 诪讙专砖 讛讬讛 诇谞讜 诇讜诪专 砖专讜爪讛 砖讬讞讜诇讜 讛讙讬专讜砖讬' 诪讬讚 讜讘讝讛 讗"砖 讚讛讜讛 住讬驻讗 讚诪转谞讬' 讚讜诪讬' 讚专讬砖讗 讚讛讜讛 讜讚讗讬 诪注讻砖讬讜 讚讛专讬 讗诪专 讗诐 转诇讻讬 注讚 讛讞讙 讜注"讻 转讗住专 诇诪驻专注 诪讛 砖谞讛谞讬转 注讚 讛驻住讞 讜讛"谞 讘住讬驻讗 讜诪讟注诐 讛谞"诇 讜诪讻"砖 讚诇专讘 讬讛讜讚讛 拽讬讬诪讬谞谉 讚住"诇 专驻"讙 讚拽讬讚讜砖讬谉 讚诪注讻砖讬讜 讛讜讛 住驻拽 转谞讗讬 住驻拽 讞讝专讛 讗"讻 诇讗 讛"诇 诪注讻砖讬讜 讜注"讻 讗诪专 讗诐 转诇讻讬 讜诇注讜诇诐 讻讜讜谞转讜 诪注讻砖讬讜 讜讻谞"诇:


讛诇讻讛 讗住讜专讛 诇讗 讛诇讻讛 诇讗. 注讟"讝 住讬' 专"讻 住拽讬"讟 砖讻' 诇讞诇拽 讘讙讟 讚讛讜讛 讗讬住讜专讗 讚诇讛讘讗 讗驻讬诇讜 讘转谞讗讛 诪讝讛专 讝讛讬专讛 注"砖 讛讬讬谞讜 讘讙讟 讜讻讚讜诪讛 讚讗讬住讜专讗 讚诇讛讘讗 注诇 讻专讞讛 讛讜讗 砖转讘注诇 诇讛讘注诇 讜诇讗 讬专爪讛 诇讙专砖讛 讜讻诪"砖 转讜住' 讙讬讟讬谉 驻"讚 注"讗 住讜祝 讚"讛 讛讻讗 讜讻讜' 注"砖 诪砖讜"讛 诪讬讝讛专讛 讘转谞讗讬 砖诇讗 转讘讜讗 诇讬讚讬 讗讬住讜专 注诇 讻专讞讛 砖诇讗 讘专爪讜谞讛 讗讘诇 讛讻讗 讜诇拽诪谉 (注"讟 注"讘) 讙讘讬 讗诐 讗专讞抓 砖驻讬专 诇讗 诪讬讝讛专讛 讘转谞讗讬 讚讘专爪讜谞讛 转诇讬' 砖讗诐 转注讘讜专 注诇 讛转谞讗讬 诇讗 转讛谞讛 诪讻讗谉 讜讗讬诇讱. 讜诪诪讛 砖讻讘专 谞讛谞讛 诪拽讜讚诐 诇讗 讗讬驻讻转 诇讛 讚诪讛 砖注讘专 注讘专 讻诪"砖 讟"讝 讛谞"诇:


讛谞讗转 转砖诪讬砖讱. 讛拽砖讛 讛专"谉 讛讗 诪爪讜转 诇讗讜 诇讬讛谞讜转 谞讬转谞讜. 驻讬' 拽讜砖讬转讜 讗诇砖讜谉 讛砖"住 讜诪爪讜讛 诇讗 讞砖讬讘 讛谞讗讛. 讗讘诇 讗诪转谞讬' 讚拽讗诪专 砖讗谞讬 诪砖诪砖讱 讜诇讗 讛讝讻讬专 讛谞讗讛 诇拽"诪 拽' 讛专"谉 讜讛讜讗 驻砖讜讟. 讜诪讛 讚诪讬讬转讬 专"谉 诪讛谞讜讚专 诪谉 讛诪注讬谉 注讬讬谉 砖诐 讘诪住' 专"讛 讻"讞 讘讟讜专讬 讗讘谉 讘讗讘谞讬 诪讬诇讜讗讬诐 住讜祝 讛讚讬讘讜专 砖讛拽砖讛 讗讟讜 讘砖讜驻讟谞讬 注住拽讬' 砖讬讻讜讜谉 诇讬讛谞讜转 讜驻住讬拽 专讬砖讬讛 诇讗 砖讬讬讱 讘讛谞讗讛 讻诪"砖 讛专"谉 讘驻"讝 讚讞讜诇讬谉 讛讬讬谞讜 讙讘讬 讘转 转讬讛讗 讜诪讜讻讬讞 讻谉 诪诪讜讻专讬 讻住讜转 诪讜讻专讬' 讻讚专讻谉 讜讘诇讘讚 砖诇讗 讬转讻讜讜谞讜. 讜注诪"砖 专讬讟讘"讗 讘住讜讻讛 诇"讛 讚"讛 讗讬讻讗 谞讜住讞讗 讜讻讜' 讜诇讗 谞讛讬专讗 讜讻讜' 注"砖. 讜诪"诪 讗讬谞讜 诪注诇讛 讗专讜讻讛 讚讛讗 讛专"谉 诪讘讬讗 专讗讬讛 诪诪讜讻专讬 讻住讜转. 讜讻讘专 讻转讘转讬 讘诪拽讜诐 讗讞专 讚谞"诇 讚诇讗 讗诪专讛 讛专"谉 讗诇讗 讻讙讜谉 讘转 转讬讛讗 砖讗讬谞讜 注砖讜讬 诇专讬讞 讗诇讗 诪诪讬诇讗 诪专讬讞 讜诇讗 砖讬讬讱 驻住讬拽 专讬砖讬讛. 讗讘诇 诪注讬谉 砖注砖讜讬 诇讻讱 诇讛拽专 讘讬诪讜转 讛讞诪讛 讜注讬拽专 转砖诪讬砖讜 讘讻讱 诇讗 砖讬讬讱 诇讜诪专 讚诇讬讻讗 驻住讬拽 专讬砖讬讛 讜讻谉 转砖诪讬砖 讚砖诪注转讬谉 讘讜讚讗讬 讛讜讛 驻"专 讜讻讚讗诪专讬谞谉 讘讻转讜讘讜转 谞"讗 注"讘 讚诇讗 讗诪专讬' 转讞诇转讜 讘讗讜谞住 讜住讜驻讜 讘专爪讜谉 讚讬爪专讗 讗诇讘砖讬讛. 讜诪讜讻专讬 讻住讜转 讚讜拽讗 讜转讜驻专讬 讻住讜转 砖讗讬谉 诪诇讘讬砖讬诐 讻讚专讱 诪诇讘讜砖 讜讚专讱 讛谞讗转 讛讘讙讚 讘讝讛 诇讗 砖讬讬讱 驻"专 讜讗讛"谞 讛诇讜讘砖 讻诇讗讬诐 讜讗讬谞讜 讚专讱 讗讜诪谞讜转 讜转讙专 讗诇讗 砖诇讜讘砖讜 诪诪砖 诇讛注讘讬专 讛诪讻住 砖驻讬专 讗住讜专 诪砖讜诐 驻"专 讜讝讻讬谞讜 诇讞诇拽 讘专讜讜讞 诪讛 砖谞讚讞拽 讘讻"诪 驻"讬 诪讻诇讗讬诐 讛诇讻讛 讬"讚 注"砖 讜拽"诇:

